
periòdic de comunicació popular 


VOLEN SILENCIAR LES RÀDIOS LLIURES 

La Generalitat vol tancar Ràdio 
Contrabanda, projecte comunicatiu de 
més de 20 anys d’història, basat en 
l’assemblearisme i l’autogestió. 

Pàgina 11 



Benvinguts de nou al 
barri, Andreu i Rubén! 


Desprès de passar onze dies en Rubén i 
vint-i-tres dies l’Andreu segrestats per 
l’Estat, finalment han estat posats en lli¬ 


bertat sense fiança. Ja tornen a ser a casa. 
Hem volgut fer un repàs a tot el procés 
fins a hores d'ara de la repressió per la 


Vaga General al barri. Fent èmfasi en els 
casos més sagnants com són el de la pre¬ 
só preventiva dels dos companys del ba¬ 


rri. Però sense oblidar el suport teixit per 
aturar els atacs als vaguistes del 29 de 
març per part del govern. PÀGINA 3 


Can 
Bati Ió: 
un any 
d’auto¬ 
gestió 

Des d’aquell 11 de juny, la ciutada¬ 
nia ha començat a transformar-ne el 
paisatge postindustrial. En l’actuali¬ 
tat, desenes de persones motivades 
integren les diverses comissions as- 
sembleàries i horitzontals. El Bloc 
Onze és la primera nau, no sols con¬ 
querida, sinó rehabilitada. Per gent 
de tota edat, cada dissabte al matí, 
amb una sinergia immensa. Fem crò¬ 
nica de l’àmplia agenda commemo¬ 
rativa i per a tots els gustos del pri¬ 
mer aniversari, els passats 16 i 17 de 
juny. I actualitza la diversitat d’espais 
d’ús col·lectiu gratuït. Pàgina 5 



Maria del Socorro i 
César Rojo 

Parlem amb aquests comunica- 
dors del potencial de la ràdio 
com a eina de canvi social. 

PÀGINA 12 



El Bloc Onze de Can Batlló va complir un any. Com cada dissabte, e 116 de juny força veïns i veïnes van dinar davant de la nau rehabilitada 
per celebrar la primera victòria d’una reivindicació que continua. DANI MARTÍNEZ 


Opinió _ 

La por com a 
sistema de 
control 

PÀGINA 2 

La repressió s’adapta al context. Ara 
l’estratègia per ofegar la dissidència és 
per la via econòmica, mitjançant mul¬ 
tes a col·lectius i individualitats, lliber¬ 
tats sota fiança altes per buidar els es¬ 
talvis dels col·lectius propers a les per¬ 
sones repressaliades, així com 
propostes d’enduriment del codi pe¬ 
nal. 


Cultura _ 

Garantia 
agroecològica 
des de l’arrel 

PÀGINA 10 

La cooperativa de productes agroeco- 
lògics Germinal, present al barri de la 
Bordeta, potencia la relació directa amb 
els proveïdors; com a punt de partida 
d’un procés de qualitat que sobrepassa 
la mera normativa ecològica per reforçar 
aspectes socials, la sostenibilitat me- 
dioambiental permanent, i els grups 
coordinats a Ecoconsum. 


En Moviment _ 

Rereguarda en 
moviment, 
plataforma con¬ 
tra la repressió 

PÀGINA 9 

Volem presentar-vos la plataforma Re¬ 
reguarda en moviment, una platafor¬ 
ma antirepressiva nascuda recent¬ 
ment, amb la intenció d’aglutinar a di¬ 
versos col·lectius de moltes 
sensibilitats, que fins ara no tenien un 
referent contra els atacs repressius. 


LAS HIEVES DEL 

Kilimanjaro 

PÀGINES CENTRALS 


Rober Guédiguian busca despertar 
la consciència social a través de 
la història d’un sindicalista que es 
troba en un fort dilema. 



La Xarxa de Biblioteques Socials 
del barri de Sants comença la se¬ 
va col·laboració amb la Burxa i 
ens proposen un llibre que reu¬ 
neix els textos del revolucionari 
Jan Vaclav Majaiski. 



fc i 


Un rebost de 
Barcelona 

PÀGINES CENTRALS 


A on ara hi ha ciment i alts edifi¬ 
cis, hi havia masies i camps de 
conreu. Més enllà del poc que 
queda, a Sants encara s’hi nota 
el sentiment de poble. 

Opinions 


Editorials 



Brindem que ja hi som 
tots: l’aparell repressor 
de l’estat ha tornat al 
Rubén i l’Andreu a 
casa. 


Opinió 

La por com 
a sistema 
de control 


Albert Ricart Sanjuan 

Des de la pujada al poder del govern 
de Convergència i Unió a Catalunya i 
amb la posterior presa del govern de 
l’Estat espanyol per part del Partit Po¬ 
pular, la ciutadania haurà pogut com¬ 
provar com a poc a poc la política de 
la por s’ha instaurat en tots els àm¬ 
bits de la vida quotidiana. 

Amb les primeres actuacions de la 
conselleria d’Interior vam poder ob¬ 
servar un canvi de paradigma, amb la 
“neteja” de plaça Catalunya, un de¬ 
sallotjament en tots sentits desmesu¬ 
rat i amb l’oposició de bona part de 
la societat. Van ser moltes les imatges 
que van córrer per la xarxa de la vio¬ 
lència exercida pels Mossos d’Esqua¬ 
dra davant uns ciutadans pacífics. 


D esprés de 23 dies ja podem 
celebrar amb alegria plena 
l’alliberament del segrest 
patit per en Rubén i l’An- 
dreu per part de l’estat. Companys, 
brindem tots per la vostra tornada. 
Però conscients que la lluita no acaba 
aquí, els atacs a la dissidència aniran 
augmentant, però res ens aturarà. 
Amb l’alegria i la força que dóna tenir- 
vos entre nosaltres, no pararem d’exi¬ 
gir l’absolució pels vaguistes encau- 
sats per la vaga del 29 de març. No 
deixarem de denunciar els abusos del 
sistema capitalista que ens governa, 
no pararem de reclamar la paralitza¬ 
ció de les polítiques neoliberals de re¬ 
tallades aplicades pels governs català i 
espanyol. Mai deixarem de denunciar 
la repressió estructural de l’estat amb 
institucions policials, judicials, etc. 
que actuen contra la dissidència, les 


Un altre cas flagrant d’intent de 
manipulació per part de la nostra 
classe política, amb l’ajut dels mitjans 
de comunicació de masses, va ser 
magnificar uns fets com els del Parla¬ 
ment. Una protesta pacífica amb al¬ 
guns actes aïllats de violència, va ser 
aprofitada per la classe política per 
criminalitzar el sector de la societat 
en rebel·lia amb el poder, i fer una 
demostració de força esperpèntica. 
Criminalitzant la protesta pacífica, 
aplanant el camí a la prohibició de 
manifestacions, a la detenció o multa 
per assistir-hi, entre d’altres. 

Durant les protestes estudiantils a 
l’anomenada Primavera valenciana 
vam poder observar com les gastava 
el nou ministre d’Interior Jorge Fer- 
nàndez Díaz. Es donà impunitat a la 
Policia Nacional, per reprimir les pro¬ 
testes durament, apallissant els i les 
estudiants, molts d’ells menors, con¬ 
siderant-los enemics. 

La cirereta del pastís, que va pro¬ 
vocar que els nostres governs mos¬ 
tressin la seva imatge real d’apre- 


mateixes que els han segrestat durant 
uns dies i les que també els acusen. I 
mai no podran callar la nostra solida¬ 
ritat amb vosaltres, la vostra lluita: en¬ 
cara hem de fer molt de camí. 


Cooperació 

alternativa 

Grècia és el reflector de 
la misèria pretesa. 

BALDOSIA 


nents de febdstes del segle XXI, va 
ser durant la jornada de Vaga General 
del 29 de març. Setmanes abans ja 
s’havien encarregat tant el govern ca¬ 
talà com l’espanyol, en la cara visible 
dels “Hermann Goering” català i es¬ 
panyol: Felip Puig i Jorge Fernàndez 
Diaz. 

Una gran campanya mediàtica prè¬ 
via a la jornada de vaga alertant d’in¬ 
filtracions de grups antisistema es¬ 
trangers que venien a “ajudar”. 

Però les conseqüències de la vaga 
han portat a una escalada judicial, 
policial i política, cap a un estat per¬ 
manent de reprimir qui pensa con¬ 


trari al poder. Estratègies dictatorials. 

La repressió s’adapta al context. 
Ara l’estratègia per ofegar la dissidèn¬ 
cia es per la via econòmica, mitjan¬ 
çant multes a col·lectius i individuali¬ 
tats. Llibertats sota fiança altes per 
buidar els estalvis dels col·lectius 
propers a les persones repressalia- 
des. Proposta d’endurir el codi pe¬ 
nal, amb penes més llargues, prohibi¬ 
ció de tapar-se en una manifestació o 
aplicar legislació especial per “la vio¬ 
lència urbana”. Un seguit d’exemples 
que mostren l’estat policial i de con¬ 
trol que volen portar a l’extrem. 


Europa: 
'nou plus 
ultra' 


Víctor Obregón 

A la baixa Edat Mitjana, el patriciat urbà 
—els nous mercaders— va protagonit¬ 
zar nombroses revoltes i va aconseguir 
l’ampliació dels consells municipals. 
Això va ajudar a que tinguessin presèn¬ 
cia institucional a les Corts. Les croades 
cristianes i la conquesta d’Amèrica — 
que posaven fi a aquesta etapa— van 
obrir grans rutes comercials amb les 
colònies i territoris conquerits que van 
propiciar l’enriquiment de la nova clas¬ 
se social anomenada burgesia i va po¬ 
sar fi al model productiu del feudalis¬ 
me per donar pas a un nou model pro¬ 
ductiu que posteriorment coneixerem 


com a capitalisme. 

A l’edat moderna, l’imperi espanyol 
va tocar cim en la etapa anomenada Si¬ 
gla de Oro. En aquesta etapa el rei i 
emperador Carles I d’Espanya i V del 
Sacre Imperi Romà Germànic va gover¬ 
nar un dels més grans imperis —en 
quant a territoris conquerits— de la his¬ 
tòria. En aquest període es van viure 
nombroses guerres, com la guerra dels 
Trenta Anys o la guerra de Successió es- 
panola posteriorment, que va desem¬ 
bocar en la treva del Tractat d’Utrecht, 
i va delimitar els nous estats europeus, 
totes elles propiciades pel desbordant 
poder d’uns, i la por de dominància 
d’altres reialeses, juntament amb les 
reformes legislatives que afavorien o 
perjudicaven —respecte de la situació 
anterior— a les classes humils. No obs¬ 
tant, en aquest període convuls de can¬ 
vis reials i religiosos, cal destacar el po¬ 
der a l’ombra de la burgesia. Jakob 
Fugger El ric , fill d’un conseller, va ser 


comerciant i banquer i un del perso¬ 
natges més influents d’Europa. Va ser 
un dels grans prestadors econòmics de 
l’església catòlica i de la casa dels Flabs- 
burg i finançador de soborns com el 
que propicià que Carles fos el succes¬ 
sor de Maximilià, soborns per succes¬ 
sions papals, subvencions de guerres, 
inclús també va construir una zona re¬ 
sidencial de vivendes socials a Augs- 
burg anomenada Fuggerei, que va ser¬ 
vir per calmar les revoltes dels campe¬ 
rols i artesans. Va ser un dels primers 
banquers. 

Mentre els antics poders medievals 
lluitaven, la burgesia que s’immiscí en 
l’Antic Règim va anar guanyant poder 
de diferents formes i maneres desta- 
cant-ne la subvenció i préstecs als alts 
estaments i operant en la política des 
de càrrecs de consellers. 

Paral·lelament, els governants euro¬ 
peus actuals lluiten per construir uns 
marcs legislatius que habitualment to¬ 


pen amb interessos interns i es dedi¬ 
quen principalment al control econò¬ 
mic del ciutadà per garantir la supervi¬ 
vència de l’estat. Aquest el podem com¬ 
parar amb l’antic feu, el qual legislava 
—eina principalment que regulava la 
recaptació d’impostos— o pactava amb 
altres reialeses, sense oblidar el poder 
a l’ombra de l’època —els finança¬ 
dors— que va modificar i reestructurar 
el mapa dels poders europeus. En la si¬ 
tuació actual ens trobem que els esta¬ 
ments superiors, a causa de les lluites 
internes de les diferents classes socials 
que els formen, estàn molt ben prepa¬ 
rats per als canvis polítics ja que el fi¬ 
nançament prové del mateix estrat so¬ 
cial. LLavors, no importa si governen 
els Austries o els Borbons, Merkel o Ra- 
joy, ja que el finançament d’uns o d’al¬ 
tres prové de la mateixa aixeta, i llavors 
és una lluita fal·laç. 


L ’estricta Unió Europea mer¬ 
cantil anà a la crisi quan el ca¬ 
pitalisme fugi a l’hipermercat 
asiàtic, amb costos i drets la¬ 
borals, civils i humans sota mínims. 
L’estat europeu del mal-estar social té 
a Grècia el seu camp d’experimenta¬ 
ció: el 33 % ja són pobres, pels salaris 
(-22 %), atur (21 %), i serveis a xarxes 
institucionals (-40 %). Els bancs asià¬ 
tics estan comprant països pel món 
(els Estats Units i tot); i sense vergon¬ 
ya ens venen que hem de rescatar fu¬ 
sions europees. L’evasió fiscal grega i 
de dipòsits bancaris en massa no em¬ 
malalteix a l’euro; sols es una reacció 
viral. La trampa capitalista és la nostra 
divisió vers la supervivència. Però la 
pervivència hi és!, a l’avenir de més 
cooperatives de gestió ciutadana. 


Cartes 


Pedrada 

espanyolis¬ 

ta 


Ignasi Cendra 

Aquest diumenge, la selecció es¬ 
panyola de futbol, va guanyar l’Eu- 
rocopa. 

Els carrers de Barcelona es van 
omplir de patriotes espanyols, que 
ho celebraven amb gran vehemèn¬ 
cia i abundància de banderes (i ai¬ 
xò que són no-nacionalistes!) 

A casa nostra, al nostre balcó, i 
seguint la campanya “No treguis 
mai més l’estelada que has posat el 
23 d’abril”, hi ha una estelada (i hi 
seguirà essent), que es veu que va 
provocar les ires dels exaltats cele- 
brants. 

No se’ls va acudir sinó agafar 
mitja llamborda del carrer i enge¬ 
gar-la contra l’estelada, que no va 
patir-ne les conseqüències, però sí 
el vidre del damunt, fent una gran 
sorollada i un bon ensurt (eren vo¬ 
ra les dues de la matinada). 

La gran mida de la pedra podia 
haver tingut greus conseqüències si 
hi arriba ha haver algú de nosaltres 
darrera la cortina. De fets sem¬ 
blants a aquest és els que Matthew 
Tree anomena, ben encertadament 
“La vida a la banda del rebre”. 

L’estelada romandrà al balcó, no 
seran accions com aquesta que ens 
la faran treure (en tenim una de 
més grossa de recanvi). Recollint 
les paraules d’una persona assenya¬ 
da, “ells tenen la Roja però la raó la 
tenim nosaltres” i això no ho faran 
canviar a pedrades. 


Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 





























Juliol de 2012 «Id Burxa* ■ 


Sants 


Una mica més enllà de la llei, 
la consigna d’Interior 



Policies secretes durant la manifestació del Primer de Maig amb un desplegament desmesurat dels Mossos d'Esquadra. ALBERT GARCIA 


Des de la vaga general del 
29 de març l'instint repressor 
del govern de la Generalitat 
s'ha desfermat, s'ha tret la 
màscara. 

Albert Ricart 

Sants 


La jornada de vaga del 29 de març, l’a¬ 
nomenada Rosa de Foc va aconseguir 
paralitzar Barcelona durant un dia. 
Però la cacera de la dissidència no es 
va fer esperar. Felip Puig i tot el go¬ 
vern de la Generalitat de Catalunya i 
el govern de Madrid esperaven un 
moment com aquest per engegar tot 
l’aparell repressor contra els movi¬ 
ments socials. 

Van trobar l’excusa perfecta amb la 
jornada de vaga caldejant la situació 


amb declaracions prèvies a la jornada, 
amb l’actuació durant aquell dia de 
les forces d’ordre públic i dels polí¬ 
tics, però el gran esclat repressiu es va 
donar en les jornades posteriors al 29 
de març, esclat que ha portat a una 
persecució de la dissidència, que 
aquesta vegada, com tantes altres, ha 
tocat de ple el nostre barri de Sants. 

La jornada de vaga es va cobrar se- 
tanta-nou detinguts, quatre empreso¬ 
nades el mateix dia de la vaga, i fins al 
dia d’avui, la persecució i empresona¬ 
ment han anat augmentat en numero 
i en intensitat: s’ha arribat a més d’un 
centenar de persones detingudes en 
relació als fets de la vaga del 29 de 
març. I per les declaracions des d’In¬ 
terior aquestes detencions no s’atura¬ 
ran aquí. Al nostre barri l’onada re¬ 
pressiva s’ha acarnissat amb la dissi¬ 
dència: hem patit fins a 6 detencions, 
dues d’elles amb empresonaments 


preventius, mesures totalment des¬ 
proporcionades. 

Les sis detencions al nostre barri 
no es van produir en el mateix mo¬ 
ment, van ser escalonades, dins d’a¬ 
questa estratègia de Felip Puig d’anar 
fent “purgues de detencions” cada 
cert temps per anar desgastant els 
moviments socials. 

La primera onada de detencions 
que vàrem patir al barri desprès de la 
vaga general van ser les de la Laura, 
Carlos i Quique. Totes tres es van pro¬ 
duir el dijous 19 d’abril, i van ser po¬ 
sats en llibertat per la magistrada del 
jutjat d’instrucció numero 7, el dia 21 
d’abril. Carlos i Laura en llibertat amb 
càrrecs, i Quique en llibertat sota fian¬ 
ça de 6.000 euros. Durant les deten¬ 
cions d’aquests veïns es van viure si¬ 
tuacions anòmales per la manera com 
s’havia desenvolupat l’estratègia re¬ 
pressiva: es van patir registres a cases 


al més pur estil antiterrorista basc, es 
va requisar material, imposar fiances 
desmesurades, en relació als delictes 
de què se’ls acusava, etc. 

El passat mes de maig, el dia 29, 
van detenir als veïns Jorge i Rubén, i 
el dia 30, a l’Andreu. El dia següent la 
magistrada del jutjat d’instrucció nu¬ 
mero 31 va decretar llibertat amb cà¬ 
rrecs per a en Jorge, i presó preventi¬ 
va per als vaguistes Andreu i Rubén. 
Aquests van passar primer pel centre 
penitenciari La Model, on s’hi estaren 
dues nits al mòdul d’ingressos; des¬ 
près van ser traslladats al centre peni¬ 
tenciari Can Brians 1, en un primer 
moment al mòdul d’ingressos i més 
tard, al MORO. 

L’11 de juny Rubén va ser posat en 
llibertat, després de 12 dies; i el 22 de 
juny, va ser posat en llibertat l’An¬ 
dreu, desprès de 23 dies reclòs, sense 
motius reals. Passant per empresona¬ 
ments preventius desproporcionats i 
sense prous fonaments jurídics, lame- 
sura connota un clar caire polític i 
ideològic. 

Es van viure situacions d’excepcio- 
nalitat durant aquests dies, persecu¬ 
ció a l’entorn proper dels vaguistes 
encausats, ordres de presó preventiva 
sense sentit, infiltració a arxius uni¬ 
versitaris per part dels mossos a la re¬ 
cerca de dades de vaguistes encau¬ 
sats, irregularitats en les detencions i 
en alguns processos judicials. 

Totes aquestes detencions patides 
al barri han intentat desmembrar els 
diferents col·lectius i moviments so¬ 
cials que lluiten dia a dia per un futur 
millor, per una societat més justa, i ai¬ 
xò és el que es volia castigar amb 
aquesta nova cacera de bruixes a la 
dissidència. Una persecució dirigida 
als qui molesten perquè proposen al¬ 
ternatives al sistema, perquè en un 
moment donat van sortir al carrer per 
defensar els drets que ens estan reta¬ 
llant. 



Sants contra 
la repressió 


A causa dels episodes repressius 
arrel del 29M per part de la po¬ 
licia i del sistema judicial, el 
barri de Sants ha dut a terme 
tot un seguit de mobilitzacions 
per tal de fer visible el conflic¬ 
te i a l’hora lluitar pels veïns 
afectats. 

Amb la primera onada de 
detencions hi va haver concen¬ 
tracions a les portes de la 
Ciutat de la Justícia per part 
d’alguns veïns, així com als 
mateixos llocs on es van fer 
escorcolls dels habitatges d’al¬ 
guns dels acusats. Després, i 
degudes les detencions i els 
empresonaments de veïnes de 
Sants, es va crear un grup de 
suport per a la defensa de l’a¬ 
lliberament de les encausades. 
Aquest grup va fer diversos 
actes de protesta com la mani¬ 
festació del 16 de juny que 
acabà amb l’encartellament i 
algunes pintades a la seu de 
CiU, la redacció d’un manifest 
que fou llegit per membres de 
l’Assemblea del Barri de Sants 
al FirEntitats, o l’acció de pro¬ 
testa a Sants3Ràdio quan hi va 
anar el regidor i un grup de 
persones va aparèixer amb car¬ 
tells i consignes en defensa l’a¬ 
lliberament dels companys. 


Les persones encausades per la va¬ 
ga general del 29 de març estan enca¬ 
ra a la espera de judici, amb tota una 
campanya de criminalització orques¬ 
trada per part del govern i dels mit¬ 
jans de comunicació de masses, una 
etiqueta difícil de fer desaparèixer, tot 
i les mostres de solidaritat i recolza¬ 
ment de diferents col·lectius i perso¬ 
nes, que fan visible la situació d’im¬ 
punitat amb el que actua l’aparell re¬ 
pressor de l’estat. 


Una justícia 

Cada cop més moltes de les 
decisions judicials es prenen 
per pressions polítiques. Les 
últimes actuacions de la jus¬ 
tícia amb les persones detin¬ 
gudes per la vaga general 
són una clara mostra de 
com la separació de poders 
es més difusa. 

Albert Ricart 

Sants 


poc justa 

Durant els dies posteriors a la jor¬ 
nada de vaga del 29 de març hem 
viscut situacions esperpèntiques 
per part de la justícia, actuacions 
poc ètiques, “legals” però poc jus¬ 
tes. 

La situació jurídica dels encau¬ 
sats al barri durant la vaga del 29 de 
març es diversa segons cada cas. 
Ens trobem davant situacions legals 
de tres dels vaguistes en llibertat 
amb càrrecs, un d’ells en llibertat 
sota fiança de 6.000 euros i el cas 
més flagrant, el dels vaguistes sant- 
sencs Andreu i 


Rubén, amb la decisió del jutjat 
d’instrucció de mantenir-los en pre¬ 
só preventiva 23 i 12 dies, respecti¬ 
vament. 

En aquests dos casos, els empre¬ 
sonaments preventius es van allar¬ 
gar per desgastar els moviments so¬ 
cials actius durant la vaga. Els delic¬ 
tes estaven denunciats en diferents 
jutjats i el fet que la causa no s’ins¬ 
truís en un mateix jutjat va fer que 
les decisions s’allarguessin en el 
temps, arribant en alguns casos a 
estar durant més d’una setmana 
sense jutjat assignat, passant d’una 
sala a una altra, donant la impressió 
que cap jutjat volia decidir sobre la 
seva llibertat. 



Manifestació per Sants demanant la llibertat d’en Rubén i l’Andreu. ALBERT GARCIA 

Sants 


Les escoles i les entitats de Sants 
contra les retallades 



L’última cassolada de curs va acabar a la seu del districte. ASSEMBLEA GROGA DE SANTS 

del 3,4 % fins al 6 % del PIB —xifra re- 


APEU DE CARRER 


Verd total 


Míriam 

El Parc de l’Espanya Industrial ocu¬ 
pa l’espai de l’antiga fàbrica tèxtil, 
també anomenada Vapor Nou, fun¬ 
dada al 1847, a Sants. Als anys 60 
del segle passat, la Íàbrica es va tras¬ 
lladar a Parets i al tancar-se, la inten¬ 
ció dels propietaris era urbanitzar 
les set hectàrees de terreny i fer-hi 
pisos per a 10.000 persones, però 
llavors va entrar en joc la veu dels 
veïns i veïnes de Sants. 

Recuperar per a ús públic els te¬ 
rrenys de l’Espanya Industrial ha es¬ 
tat la reivindicació més llarga i con¬ 
flictiva del Centre Social de Sants, 
amb el suport de les entitats socio- 
culturals del barri. La seva posició 
sempre fou concreta i decidida: no 
hi ha negociació. Hi havia 7.700 fir¬ 
mes que donaven suport a aquesta 
postura que es definia amb el lema 
“verd total”. Després d’una llarga 
lluita veïnal, amb manifestacions, 
sentades, xerrades, etc., el 1979 l’al¬ 
calde de Barcelona, Font Altaba, 
comprà el terreny per remodelar-lo 
i fer un parc per al barri. 

Moltes de les persones residents 
al barri no coneixen aquesta histò¬ 
ria, i en el parc no està plasmat de 
cap manera el com es va aconseguir 
aquest espai. Per aquests motius i 
perquè crec que ara ens tornem a 
trobar en una època de lluites, he 
elaborat una intervenció comme¬ 
morativa i reivindicativa en aquest 
solar. La intervenció està composa¬ 
da pel lema verd total. Les lletres de 
50 x 50 cm, estan escrites horit¬ 
zontalment en la gespa del parc, 
buidant de verd el cos de les lletres. 

Aquesta peça pretén recordar- 
nos que quan es lluita per un canvi 
es pot aconseguir. Si cooperem i 
treballem conjuntament per un lú- 
tur millor, és possible convèncer o 
vèncer totes aquelles institucions 
amb poder. Ara toca fer una mirada 
al passat i veure que ja fa molts anys 
la gent lluitava per aconseguir petits 
reptes, com tenir una zona verda al 
mig del barri. Hem de prendre 
exemple i no deixar mai de lluitar 
pels nostres somnis, perquè juntes 
ho aconseguirem. 


Més de 30 centres educatius 
i associacions de Sants s'han 
adherit aquest mes de juny a 
un manifest en defensa de 
l'educació pública, impulsat 
per l'Assemblea Groga, l'es¬ 
pai de trobada i mobilització 
de pares, mares, mestres i 
alumnat de Sants. 

Ester Rams 

Sants 


El manifest va ser presentat al districte 
el passat 6 de juny, en finalitzar una 
manifestació-cassolada que va recó¬ 
rrer la carretera, des de la plaça de 
Sants. Entre les adhesions, destacta la 
del Secretariat d’Entitats —que aplega 
270 associacions de diversa tipolo¬ 
gia—, les de gairebé la totalitat d’esco¬ 
les, escoles bressol i instituts públics 
de Sants, Hostafrancs, la Bordeta i Ba- 
dal i les seves ampes, sindicats i enti- 


El dissabte 23 de juny, 
l'Assemblea Indignada de 
Sants va organitzar l'assem¬ 
blea popular temàtica a la 
rambla de Badal, davant del 
mercat. 

Javier Soraluce 

Badal 


En resposta a la necessitat de la ciuta¬ 
dania de comprendre temes de política 
i actualitat, l’assemblea va tractar sobre 
el procés de recapitalització bancària 
que s’ha imposant a l’Estat espanyol 
des de les altes jerarquies de la Unió 
Europea. Per això, es va comptar amb 
dues intervencions de contextualitza- 
ció, per després donar lloc a un debat 
en que els veïns i veïnes del barri van 
poder participar donant la seva opinió, 
expressant els seus dubtes i preocupa- 


tats veïnals i l’Assemblea Indignada, 
entre d’altres. 

El manifest, més enllà de mostrar el 
rebuig i la preocupació per les cons¬ 
tants retallades, proposa un seguit de 
mesures per millorar la qualitat de l’e¬ 
ducació, entre les que destaca l’incre¬ 
ment de la inversió en educació des 


cions, i obtenir així una visió de barri 
sobre la repercussió que el rescat (ter¬ 
me evitat pel govern central) pugui te¬ 
nir sobre la societat. 

La primera intervenció va ser a cà¬ 
rrec de David Virgili, veí del barri i 
membre de la Plataforma Auditoria 
Ciutadana del Deute. La seva exposició 
sobre els orígens de l’endeutament de 
l’Estat espanyol dins del context euro¬ 
peu, va aclarir com la construcció polí¬ 
tica de la Unió Europea es basa en l’he¬ 
gemonia dels mercats financers, i com 
en el seu nom s’apliquen polítiques 
d’austeritat, que incideixen principal¬ 
ment en polítiques socials, de sanitat i 
educació. 

La segona intervenció va ser d’Eulà- 
lia Regunat, membre de la junta FETS- 
Finançament Ètic i Solidari, entitat de 
promoció de la banca ètica i també de 
la junta d’Aassociació projecte FIARE 
Catalunya. La seva aportació va clarifi¬ 
car quines són les alternatives viables 


comanada pels organismes internacio¬ 
nals—, l’aturada de l’entrada de la ges¬ 
tió privada a l’ensenyament, amb què 
es garanteixi una ràtio alumnat-do- 
cents adequada i que s’asseguri una 
educació inclusiva i no segregadora. 
Alhora, i segons afirmen les organitza- 


existents per tal que a nivell individual 
puguem deixar de ser partíceps de la 
dictadura financera, amb eines com el 
cooperativisme i el concepte de banca 
ètica, basat en el principi de no especu¬ 
lació amb els nostres estalvis. 

El rescat se’ns va vendre inicialment 
com un èxit del govern central a la Co¬ 
missió Europea, assegurant-nos que la 
quantitat (encara per definir) de diners 
que s’injectaria a la banca no repercuti¬ 
ria en l’endeutament de l’estat ni 
comptabilitzaria com a dèficit. La falta 
d’eines jurídiques per aquesta inter¬ 
venció directa van fer que el Banc Cen¬ 
tral Europeu, la Comissió Europea, re¬ 
presentants governamentals de múlti¬ 
ples estats de la Unió, i fins i tot el Fons 
Monetari Internacional, desacredites¬ 
sin aquest mètode de finançament ficti¬ 
ci, and com les paraules de Mariano Ra- 
joy, i asseguressin que seria l’estat el 
que hauria de respondre a aquest crè¬ 
dit a través del FROB. Es segueix elucu- 


dores de la iniciativa, el manifest vol 
ser una eina per interpel·lar al distric¬ 
te i fer-lo comprometre’s a lluitar per 
la qualitat dels centres educatius del 
seu territori; malgrat que al tancament 
d’aquesta edició, encara no es coneix 
el seu posicionament. Davant d’a¬ 
quest silenci, des de l’Assemblea Gro¬ 
ga s’està debatent la possibilitat de 
participar en la propera audiència pú¬ 
blica, el L0 de juliol, per tal de tornar 
a demanar el posicionament del con¬ 
sistori davant les retallades. 

Es pot afirmar que el final de curs 
no ha suposat el final de les protestes, 
ja que el malestar de la comunitat 
educativa no ha parat de créixer, en 
anar-se coneixent i concretant les reta¬ 
llades per al proper curs, que serà el 
tercer en el que la despesa educativa 
es redueix, més d’un 20 % des del 
2008, malgrat l’increment dels infants 
escolaritzats. 

Entre les accions de protesta hi ha 
previstes les jornades de reflexió i de¬ 
bat 0-3, que es celebraran entre el 3 i 
el 5 de juliol, a Can Batlló. 


brant sobre el mecanisme final, que en 
cap cas acontentarà a totes les parts. 

Actualment un pacte pel creixement 
està parcialment bloquejat per la im¬ 
possibilitat de l’estat d’assumir unes 
condicions de devolució (encara per 
definir) adequades a la magnitud del 
rescat. També el recel dels altres estats 
rescatats, cap a la possibilitat d’un me¬ 
canisme de recapitalització directa de 
la banca espanyola des del BCE, augu¬ 
ren un fracàs del projecte de I’euro. 

El procés de rescat segueix en mar¬ 
xa i les repercussions en la societat s’a¬ 
plicaran de manera directa o indirecta, 
atenent a l’article 135.3 de la Constitu¬ 
ció Espanyola, que estableix la devolu¬ 
ció de deutes i interessos com a priori¬ 
tat absoluta. 

La transmissió de deutes de la ban¬ 
ca a deute públic és un fet evident i se¬ 
rà la ciutadania qui acabi pagant els ex¬ 
cessos del model econòmic en què ens 
ha tocat viure. 


El vei'nat qüestiona el rescat bancari 

Visca I autogestió al Bloc Onze 
de Can Batlló 



Eloqüent pancarta del cercavila el 16 de juny: tres persones de diverses generacions. BLOC ONZE 


Un espai d'encontre, un audi¬ 
tori polivalent, la biblioteca 
ampliada, i l'exigència d'ober¬ 
tura de tota la porta del recin¬ 
te, realitats un any després 
d'aquell 11 de juny. 


Dani Martínez 

La Bordeta 


Una agenda d’activitats durant 22 ho¬ 
res dissabte 16 i diumenge 17 de juny 
va commemorar el primer aniversari 
de l’inici de l’autogestió popular dins 
el recinte canbatllonenc. La Burxa 
quantificà en un miler els assistents. 

Dissabte, arribat el cercavila amb els 
Tabalers de Sants, una gentada va inun¬ 
dar el Bloc Onze i els mercats d’artesa¬ 
nia, intercanvi, i la zona infantil situats 
a l’exterior. A migdia, la canalla oxigenà 
el taller de foc dels nous diables de la 
Bordeta, els Socarrimats de l’Infern; 
mentre s’enllestia l’escalivada i sobre 
brases passaven pa i sardines pel dinar 
compartit per 100 persones, ruixat 
amb un sentit brindis de cava. 

La gimcana de l’Esplai Sant Medir va 
encetar la tarda, cedint torn a l’interior 
i exterior de l’auditori. Un multitudina¬ 
ri cabaret amb dansa i joves equilibris¬ 
tes sobre un trapezi i una llarga tela so¬ 
ta el cel canbatllonenc va donar pas als 


El carrer d'Anton i de 
Capmany fa anys que està en 
obres: sorolls, tanques i vore¬ 
res trencades són la tònica 
d'aquesta zona de Sants des 
de fa més de 4 anys. 

la Bonet 

Sants 


Aquestes obres van començar fruit de 
l’arribada de l’AVE a l’Estació de Sants, 
fet que ja es va complir ara farà més de 


noctàmbuls gaudint de sons diversos 
tant de grups com de punxadiscos. 

El diumenge membres de la cam¬ 
panya Tic Tac Can Batlló van guiar dues 
rutes pel recinte, detallant el passat i la 
demanda actual de més naus i el parc 
de la Bordeta. El Bloc Onze és un fruit 
força madur i la ruta va mostrar l’evolu¬ 
ció a la planta baixa i al primer pis. 

Un contacontes amb titelles i el ver¬ 
mut intergeneracional van posar fi de 
festa. El colofó va ser la projecció a l’au¬ 
ditori, ple a vessar, del documental 


3 anys. Seguidament, l’exalcalde de 
Barcelona, Joan Clos, va impulsar la 
idea de cobrir les vies en el tram que va 
des de plaça de Sants fins a Riera Blan¬ 
ca per tal de fer-hi una rambla enjardi- 
nada que embellís el barri. 

Les protestes pel soroll del trànsit 
de trens i metros en aquest tram són 
prou importants en la vida del barri de 
Sants, però els veïns sempre han recla¬ 
mat un soterrament de les vies, com en 
molts altres punts de Barcelona. En 
aquest cas però, l’ajuntament va deci¬ 
dir que era millor cobrir-ho apostant 
per una estructura de formigó que co- 


Com un gegant invisible. Can Batlló i 
les ciutats imaginàries, de La Col i Pa- 
nóptica, on es recull l’entrada a Can 
Batlló de l’li de juny de 2011 i es pro¬ 
posa una reflexió entorn els processos 
de transformació urbana que ha viscut 
Barcelona durant els últims anys, pre- 
guntant-se sobre el futur i les altres 
Barcelonès possibles. 

Veient les fotos del Bloc Onze fa un 
any al nou Espai d’Encontre, commou 
i esperança observar el que la coopera¬ 
ció del poble ha fet en un any! 


brís les 8 vies de ferrocarril, 6 de trens 
i 2 de metro, fent una rambla enjardi- 
nada a la part superior amb uns acces¬ 
sos als laterals per tal de donar al barri 
un nou espai verd. 

Des de la Plataforma conta el Calaix 
de la Vergonya i del grup de veïns afec¬ 
tats per la proposta urbanística s’ha 
mostrat una forta oposició des del 
principi. Aquesta proposta comportarà 
uns murs de més de 14 metres d’alça¬ 
da en alguns punts del carrer d’Antoni 
de Capmany i Riera de Tena, que al¬ 
guns balcons dels esmentats carrers 
passin a ser aparadors per als vianants 


La biblioteca popular Josep Pons ja 
ha reobert el 5 de juliol amb la planta 
baixa definitiva, i l’ampliació total s’i¬ 
naugurarà el 16 de setembre. El Bloc 
Onze té com a objectiu estiuenc acabar 
l’auditori, per iniciar una temporada 
espectacular. A la tardor també arrenca¬ 
rà la sala per ioga, massatges, tai-txi i 
psicomotricitat; i serà el torn del pri¬ 
mer pis de la nau, a plenar d’arts. 


Més informació a: 
www.canbatllo.org i #canbatllo 


del passeig i per tant s’incrementi la in¬ 
seguretat veïnal i una decisió no con- 
sensuada amb el veïnat, entre d’altres. 

Actualment les obres tiren endavant 
amb l’estructura ja quasi enllestida i les 
màquines i els obrers treballant contí¬ 
nuament. En el tram d’Antoni Cap¬ 
many més proper a plaça de Sants, per 
exemple, ja hi podem veure una mos¬ 
tra del que serà aquest mur que carac¬ 
teritzarà el barri per als propers anys i 
l’estructura que cobrirà amb un pas¬ 
seig aquella divisió històrica del barri 
de Sants com és el pas del ferrocarril 
per a Pentrada a la ciutat de Barcelona. 


La primavera 
amaziga a 
Sants 

La primavera amaziga és una 
de les principals celebracions 
de la comunitat amaziga, a la 
que pertanyen bona part dels 
250.000 marroquins que 
viuen a Catalunya. 


Gemma Parera 

Sants 


Aquest any la celebració va comptar 
amb un acte a les Cotxeres de Sants el 
dissabte 16 de juny, organitzat per 
l’Observatori Català de la llengua Ama¬ 
ziga i la Casa Amaziga de Catalunya. 

Durant la sessió es va denunciar 
l’atac que viuen la llengua i la cultura 
amaziga al Marroc, on aquesta llen¬ 
gua, autòctona de tot el nord d’Àfri- 
ca, té un cert reconeixement formal 
en l’educació i els mitjans de comu¬ 
nicació, però a la pràctica es limita la 
seva utilització i es reprimeix la seva 
defensa. També es marginalitza les re¬ 
gions amazigues del país. 

L’any 2001 es va crear l’Institut 
Reial de la Cultura Amaziga, però no 
va abordar cap dels seus suposats ob¬ 
jectius per a la integració d’aquesta 
llengua i cultura a les institucions, es¬ 
coles i mitjans de comunicació, sinó 
que, per a bona part dels militants 
amazics, només va servir per debilitar 
i dividir el moviment. La situació és 
encara més tensa des de la victòria 
del partit islamista PJD (Partit de la 
Justícia i Desenvolupament) a les dar¬ 
reres eleccions de novembre de 
2011, obertament hostil a la identitat 
amaziga. 

La repressió contra les reivindica¬ 
cions del poble amazic arriben fins a 
Catalunya. El passat mes de maig un 
membre del moviment amazic va ser 
retingut per mossos d’esquadra i al¬ 
tres cossos de policia secretes en as¬ 
sistir a una conferència del presi¬ 
dent del govern marroquí, Abdelilah 
Benkirane, que organitzava l’Institut 
Europeu de la Mediterrània. Se li va 
impedir l’entrada a aquest acte pú¬ 
blic, se’l va registrar i intimidar per 
l’únic fet d’haver-se manifestat con¬ 
tra el govern marroquí davant del 
consolat. 


El calaix de la vergonya, cada cop més viu 

Parèntesi 


CINE 


Las nieves del Kilimanjaro 


LLIBRE 


irliílKÍM wh jjJcJU., 



La ciència socia¬ 
lista, religión de 
intelectuales 


ROBERT GUÉDIGUIAN, 
2011 

Des de fa anys en Ro¬ 
bert Guédiguian, un 
bon referent del cine¬ 
ma francès, es troba 
immers en un cine so¬ 
cial que habitualment 
localitza a Marsella i en 
què intervé la seva do¬ 
na Ariane Ascaride. En 
aquest film ens tornem 
a trobar amb un altre 
dels seus relats que té 
com objectiu despertar 
la consciència social 
dels espectadors a tra¬ 
vés de la història d’un 
sindicalista que es tro¬ 
ba amb un fort dilema 
després d’un esdeveni¬ 


ment que remou la se¬ 
va vida i la de la seva 
dona. 

Tot això està narrat 
d’una forma senzilla, 
apropant-se a la faula. 
Mai el seu realitzador a 
intentat magnificar una 
història que hauria po¬ 
gut derivar en efectista 
i inclús ens depara mo¬ 
ments divertits. 

Resulta un retrat de 
la societat tant dur i re¬ 
alista com ben inten¬ 
cionat. Ens diu que ac¬ 
tualment s’ha arribat a 
un extrem en què les 
diferències socials no 
són ja entre els rics i els 
pobres, sinó que es po¬ 


den donar entre treba¬ 
lladors que es queden a 
l’atur, però que no te¬ 
nen problemes per a 
subsistir, i aquells que 
estan molt pitjor. 

Solidaritat potser se¬ 
ria la millor paraula per 
definir aquesta història 
plena de personatges 
en algun moment con¬ 
tradictoris, però que fi¬ 
nalment fan cas de la 
seva consciència. 

Presentada en el 
Festival de Cine de Va¬ 
lladolid, va obtenir una 
gran acollida, la matei¬ 
xa que està aconse¬ 
guint al nostre país, ja 
que estrenada fa uns 
mesos, segueix en car- 
tellera, sens dubte per 
l’excel·lent boca-orella 
que aconsegueix dels 
seus espectadors. 

Com sempre en el ci¬ 
ne de Guédiguian els 
actors encaixen per¬ 
fectament en els seus 
papers, donant vida i 
autenticitat als perso¬ 
natges, així com el 
marc en el que es 
desenvolupa l’acció: 
aquesta Marsella indus¬ 
trial cada vegada més 
marcada pels proble¬ 
mes laborals y socials. 

Absolutament reco¬ 
manable. 

Lancelot 


BARDO EDICIONES, 
BARCELONA 2010 

El socialisme del segle 
XIX no és, com afir¬ 
men els seus creients, 
un atac contra els fo¬ 
naments del règim de 
despotisme que exis¬ 
teix des de fa segles a 
tota societat civilitza¬ 
da, és a dir, l'estat. No 
és res més que un atac 
a una forma que pren 
aquest despotisme: la 
dominació dels capita¬ 
listes. Fins i tot en cas 
de victòria, aquest so¬ 
cialisme no acabarà 
amb el pillatge de se¬ 


gles, únicament elimi¬ 
narà la propietat pri¬ 
vada dels mitjans ma¬ 
terials de producció, 
no suprimirà més que 
l'explotació capitalis¬ 
ta. 

Per la sola supressió 
dels capitalistes pri¬ 
vats la classe obrera 
moderna no deixa de 
ser esclava, condem¬ 
nada a un treball ma¬ 
nual i mecànic durant 
tota la vida. En conse¬ 
qüència, la plusvàlua 
nacional creada per 
ella no desapareix, si 
no que passa a través 


de les mans de l’estat 
democràtic i es cons¬ 
titueix com a base de 
l'existència parasitària 
de tota la societat 
burgesa, ara formada 
pels abans intel·lec¬ 
tuals socialistes. 

En els tres textos 
que es presenten en 
aquesta obra, Jan Va- 
clav Majaiski (1866- 
1926), defensor de l'i- 
gualitarisme i que la 
revolució havia de ser 
realitzada pels prole¬ 
taris mateixos, fa una 
crítica al projecte bol¬ 
xevic i a tota una cas¬ 
ta d’intel·lectuals que 
proposen una doctrina 
on la lluita ha de ser 
política, on la lluita 
econòmica i l’enfron¬ 
tament es posposen al 
moment en el que su¬ 
posadament la pobla¬ 
ció estarà preparada. 
La fe en el futur socia¬ 
lista, un futur no dis¬ 
cutible ja que el capi¬ 
talisme ha de desem¬ 
bocar necessàriament 
en la seva autodes- 
trucció, es converteix 
en religió i fa suporta¬ 
ble qualsevol misèria 
viscuda. 

No es tracta d’un 
assaig teòric, són les 
vivències d’un mili¬ 
tant, la seva quotidia- 
nitat, tres textos que 
sorgeixen en moments 
diferents (1905-1918), 
tot confirmant les te¬ 
sis de l’autor en el 


desenvolupament de 
la revolució bolxevic i 
la dictadura del par¬ 
tit, guanyant-se les 
adjuracions d’autors 
com Lenin i Trotsky. 

Avui en dia, 100 
anys després, les rea¬ 
litats que vivim són 
profundament dife¬ 
rents, el mateix fun¬ 
cionament de la socie¬ 
tat i la economia han 
canviat. Durant tot un 
segle la maquinària 
soviètica ha silenciat 
aquesta crítica que 
sorgeix d’un treballa¬ 
dor polac, revolucio¬ 
nari rus. Majaiski for¬ 
ma part d'una història 
de la crítica a l’esque¬ 
rra de l’esquerra, 
d’inconformisme i 
combat, i això ha de 
ser vigent a la força. 
Bardo Ediciones ens 
presenta aquesta obra 
inèdita en castellà i 
amb aquesta ressenya 
comencem a mostrar 
l’arxiu de que dispo¬ 
sem la Xarxa de B- 
iblioteques Socials al 
barri de Sants 
(http: //xarxabiblioso- 
cials.org). 


Biblioteca Social 
Mateo Morral. 
Ateneu Llibertari de 
Sants. 

Xarxa Biblioteques 
Socials 



BURXANT ELS BYTES 


Crowfoundtng per finançar projectes 


En temps de crisi, 
quan els bancs no fi- 
nancien res, la gent 
busca alternatives per 
tirar endavant els 
seus projectes. 

Que és el crow- 
foundingl És bàsica¬ 
ment el mecenatge a 
través d’Internet. Una 
persona presenta el 
seu projecte en una 

L 


web com Verkami o 
Goteo, on els par¬ 
ticulars tenen l’opció 
de donar diferents 
quantitats de diners: 
5€, 25C, 100C, a canvi 
d’un reconeixement, 
d’una recompensa 
que defineix l’autor 
del projecte. Si hi ha 
un mínim de mecenes 
i s’aconsegueixen els 


diners demanats es 
cobren les aporta¬ 
cions. Sinó, es can¬ 
cel·la el projecte. 

Aquest sistema de 
finançament que sem¬ 
bla molt utòpic està 
funcionant la mar de 
bé a través de la difu¬ 
sió per les xarxes so¬ 
cials. Així es financen 
llibres com RT#15m, 


discos com l’últim de 
Pirat’s o campanyes 
com una demanda 
ciutadana a Rodrigo 
Rato per la gestió de 
Bankia. 

Tant Verkami.com 
com Goteo.org, a can¬ 
vi d’una part dels di¬ 
ners recollits, t’aju¬ 
den a arribar al mínim 
de diners en 40 dies. 


Si en aquest termini 
no s’aconsegueixen 
els diners, no es cobra 
als mecenes. 

Una forma de fi¬ 
nançar projectes al 
marge de bancs i cai¬ 
xes que dona un aire 
fresc en temps de cri¬ 
sis com l’actual. 


Bernat Costa 


6 GOTEO 



ESPAI PER 
A INFANTS 
D'ENTRE 


projecte 
d'educació 
lli 

«Els suposats 
llocs de treball 
que portarà 
#Eurovegas 


Juliol de 2012 ■ la Burxa*» 07 


seran més o 
menys dels 
milers de llocs 
que es 


destruiran a 
l'agricultura de 
la zona?». 

@albertmartnez 


LA CANÇÓ 

Amor indignat 

Feia sol i tu acampaves a Plaça Catalunya 
Per qüestions de feina allà et vaig trobar 
Sorties de dins de una tenda Quechua 
Abans d’esmorzar res ja liaves un porret 
I el llepaves a poquet a poquet 

Escoltes Mishima i vas als cinemes Verdi 
Jo em baixo pelis de Chuck Norris i Bruce Lee 
Tu vas amb tirants i jo amb uniforme 
Tu en bicicleta i jo en una furgo enorme 

Deixa de fer el cabra, busca’t una feina estable 
Come on baby, entra en raó! 

Això nostre és impossible perquè tu ets una 
indignada i jo Mosso d’Esquadra! 

Amor indignat, com més et resisteixis 
més calent em posaràs 
Amor indignat, a tu et picaré fluixet 
però el de les rastes pillarà 

Si tu vols nena seré el teu príncep blau 
Anirem en calma no passarem de 120 
Les teves amigues es moriran d’enveja 
Perquè jo frego, escombro i sóc 
un crack fent neteja 

Malgrat no et deixi d’estimar 

Ho sento però, t’hauré de desallotjar 

I si un dia activen el pla NeuCat 

Farem un tomb amb l’helicòpter del meu cap 

Obre’m el peatge de teu cor pubilla, 
deixa’m passar 

Sinó hauré de pujar a la Jonquera 
i jo tampoc no vull pagar. 


Kevin Joan, 2012 


RACÓ HISTÒRIC 


Un rebost per Barcelona 


La gent gran de Sants, 
fins no fa gaires anys, 
quan volien anar cap 
al centre de la ciutat 
deien: “Me’n vaig a 
Barcelona”, una frase 
que no era exclusiva 
del nostre barri, tam¬ 
bé es podia escoltar a 
tots els altres barris 
que havien estat mu¬ 
nicipis independents: 
Sant Martí de Proven¬ 
çals, Gràcia, Sant An¬ 
dreu del Palomar, Sant 
Gervasi de Cassoles, 
les Corts de Sarrià, 
Horta i Vallvidrera. 

Antics pobles que 
podien tenir més o 
menys terrenys, però 
que en general pel 
que fa a la població no 
eren més que petits 
nuclis habitats al vol¬ 
tant de l’església i un 
reguitzell de masies 
repartides per tot el 
terme municipal. A al¬ 
gun d’aquests munici¬ 
pis, com Sant Martí o 
Sants, l’arribada de 
les fàbriques, que ja 


no cabien a 
Barcelona, va fer que 
la població es multi¬ 
pliqués per molt, però 
tot i això encara es va 
mantenir fortament 
arrelat el sentiment 
de pertinença a un 
lloc que era una 


Can Massaguer als anys 30 

cosa diferent a 
Barcelona, fins i tot 
després de l’agrega¬ 
ció. 

Sense ser sociòleg 


estic convençut que la 
pervivència d’un tei¬ 
xit social previ ric en 
costums, com per 
exemple les festes 
majors, és un factor 
que va influir. En 
general s’ha parlat 
molt de les fàbriques 


que van fer créixer el 
barri, però que hi 
havia a Sants 
abans dels grans va¬ 
pors? 


Per respondre a 
aquesta pregunta ens 
hem d’imaginar un 
territori ple de ma¬ 
sies, ben comunicat 
amb Barcelona per la 
carretera que es va 
començar a construir 
l’any 1764, la futura 
carretera de Sants. 
Era un municipi ple de 
camps de conreu que 
havien funcionat, com 
a minim des de l’Edat 
Mitjana. Conreus de 
secà, majoritàriament 
cereals, arbres frui¬ 
ters i algunes vinyes. 
Un escenari que no¬ 
més es veia modificat 
als voltants de les 
grans masies, que te¬ 
nien petits horts. A la 
Marina de Sants, una 
zona on proliferaven 
els aiguamolls, era 
més freqüent el cà¬ 
nem i les pastures. 

No obstant això, 
l’any 1819 va acabar 
amb una gegantina 
construcció que modi¬ 
ficaria tot aquest es¬ 
pai: el canal de la In¬ 
fanta. Dissenyat pel 
mestre d’obres Jaume 


Soler Faneca, el canal 
portava aigua des de 
Molins de Rei cap a 
Hospitalet i Sants, 
permetent que les te¬ 
rres compreses entre 
la sèquia i el mar es 
poguessin regar. Les 
masies properes al ca¬ 
nal, per exemple a la 
Bordeta, van poder 
substituir els cultius 
de secà per hortalis¬ 
ses, molt més rendi¬ 
bles. D’aquesta mane¬ 
ra Sants es va conver¬ 
tir en un important 
rebost de la ciutat de 
Barcelona. 

Malauradament a- 
vui en dia hem perdut 
la majoria d’aquestes 
masies i l’estat de les 
que ens han arribat, 
com Cal Bruixa, a to¬ 
car de Can Batlló, o la 
Petita Maria, al trian¬ 
gle de Sants, ens ofe¬ 
reix dubtes sobre el 
seu futur. 


Agus Giralt 

FOGONS DE TEMPORADA 


Peus de ministre 


Qui voldria menjar-se 
un producte que al 
adquirir-lo observés 
que té un preu molt 
per sota que el dels 
seus semblants i té 
un nom tan poc sug- 
geridort com el de 
despulles, o sigui, so¬ 
bres. Crec que qual¬ 
sevol persona que no 


hagi tastat mai cap 
tipus de menut. Si us 
els cuinen bé podeu 
trobar en els diversos 
cuinats de menuts el 
plaer que tot gastrò¬ 
nom sent quan degus¬ 
ta el seu plat prefe¬ 
rit. 

Els menuts s’han 
cuinat des dels temps 


mes remots, ja els 
egipcis engreixaven 
les oques per menjar- 
se’n el fetge. Als re¬ 
ceptaris clàssics po¬ 
dem observar com 
grecs i romans es 
menjaven totes les 
vísceres del porc i 
tampoc es descuida¬ 
ven de degustar tots 
els menuts provinents 
dels peixos, fent de 
la seva salsa garum 
(suc fruit de la fer¬ 
mentació de les so¬ 
bres dels peixos ma- 
cerades en sal) en¬ 
senya de la seva 
cultura gastronòmica. 

Els medievals tam¬ 
bé han deixat cons¬ 
tància escrita de la 
seva devoció per 
aquestes menges, 
deixant plats que han 
arribat fins a dia d’a¬ 


vui, com la tète de 
veau parisina o l’an¬ 
tecedent del capipo- 
ta català. 

I doncs, perquè no 
agraden els menuts a 
la majoria de la po¬ 
blació? Crec que hi ha 
diversos motius. En 
primer lloc perquè la 
història ve de lluny, a 
principis i mitjans del 
segle XX, amb l’apari¬ 
ció i la implantació 
de la ramaderia in¬ 
tensiva, els preus de 
la carn disminueixen, 
molta més gent es 
pot menjar un bistec. 

Ja no només els 
rics gaudeixen de la 
carn teòricament més 
noble, els menuts 
passen a ser conside¬ 
rats de segona cate¬ 
goria i el seu ús a la 
cuina disminueix con¬ 


siderablement. 

Però en segon lloc, 
cada vegada ens 
allunyem més de l’o¬ 
rigen del que men¬ 
gem. El vincle amb el 
que llaura la terra o 
alimenta el bestiar 
queda molta allunyat 
de casa. I si ens po¬ 
dem menjar un bistec 
oblidant-nos que pro¬ 
vé d’un animal que té 
cap i potes, molt mi¬ 
llor. 

Peus de porc 
amb sobrassa¬ 
da 

INGREDIENTS 

4 peus partits per la 
meitat 

1 ceba grossa 
1 pebrot vermell 
4 tomàquets madurs 
1 got de vi ranci 
400 g de sobrassada 
Farina, sal i oli d’oliva. 


Per la picada: amet¬ 
lles, all, julivert. 

Un manat d’herbes 
aromàtiques (llorer, 
romaní, farigola). 
ELABORACIÓ 
Si heu comprat els 
peus crus, bulliu-los 
amb aigua abundant, 
sal i el manat d’herbes 
durant uns tres quarts 
d’hora o fins que siguin 
tous. Passeu els peus 
per farina i daureu-los 
amb oli d’oliva, banda 
i banda, a la cassola on 
fareu la resta del gui¬ 
sat. Reti reu-los. 

Piqueu la ceba i el 
pebrot ben petits i po¬ 
seu-los a sofregir a la 
mateixa cassola. Un 
cop les verdures ja to¬ 
ves, afegiu-hi el tomà¬ 
quet ratllat i deixeu 
sofregir una bona esto¬ 
na més. Afegiu el raig 



de vi ranci, deixeu 
evaporar l’alcohol, i 
incorporeu-hi els peus 
i la meitat de la so¬ 
brassada. Doneu-hi dos 
voltes i afegiu-hi dos 
cullerots d’aigua (si és 
la de bullir els peus 
millor). Deixeu estofar 
el conjunt durant uns 
20 minuts més. 

Per la picad,a pi¬ 
queu al morter tots els 
ingredients i afegiu-hi 
la sobrassada queda. 
Cobriu els peus amb la 
picada, deixeu-ho es¬ 
tofar cinc minuts més i 
apagueu el foc. Ha de 
quedar el suc just per 
sucar. Si complemen¬ 
teu el plat amb cargols 
o llenegues ja no po¬ 
dreu parar de llepar- 
vos els dits! El resultat 
és sublim! 

Núria May Masnou 


J 



La Burxa dóna 
Ja benvinguda 
a n'Èríc! 

Un nou jove 
combatiu det 
barri 



Enhorabona, Eva i Heman! 

En moviment 


La mineria en lluita 
per mantenir la feina 



Miners enfrontant-se a la Guardia Civil amb barricades i cohets durant les protestes. INTERNET. PERI0DISM0 HUMANO 


ASSEMBLEA 
INDIGNADA SANTS 


Autodefensa a 
la feina 


Sara de la Vega 

Dintre dels diferents activitats que 
la comissió laboral de l’Assemblea 
Indignada de Sants realitza, es tro¬ 
ben les xerrades per donar conei¬ 
xement i eines a la gent. L’última va 
ser ‘Autodefensa a la feina” pel ad¬ 
vocat laboralista del col·lectiu Ron¬ 
da J. Joan Monrea. 

Ens van explicar que és més di¬ 
fícil que t’acomiadin si et signifi¬ 
ques a la feina, o sigui, si demanes 
els teus drets o et queixes davant 
de situacions irregulars, que si no 
ho fas. Això és així perquè en el 
moment de l’acomiadament l’em¬ 
presari ha de demostrar que no et 
fa fora perquè siguis una persona 
que reclama els seus drets. De l’al¬ 
tra manera l’empresari no ha de de¬ 
mostrar res. 

Això també succeeix amb els 
contractes temporals, si en el segon 
contracte temporal de sis mesos, et 
fan fora havent-t’hi significat i, a la 
resta de companys els prorroguen, 
l’empresari haurà de demostrar 
que a tu no et fa fora perquè li ha¬ 
gis donat la pallissa. Tot i això cal 
actuar amb perspicàcia i assesso- 
rant-se, conèixer si hi ha represen¬ 
tació sindical i cercar companys i 
companyes per lluitar col·lectiva¬ 
ment. 

D’altra banda es va exposar la 
importància de cercar complicitats 
entre els i les companyes de feina. 
Podem convocar una assemblea de 
treballadors/es al mateix centre de 
treball (es necessiten les signatures 
de 1/3 de la plantilla) i l’empresari 
té l’obligació de cedir l’espai per a 
què es celebri sense que ell pugui 
estar present. L’assemblea de treba¬ 
lladors pot plantejar queixes, pot 
convocar vaga, etc. En segon lloc, 
constituir secció sindical i en tercer 
lloc promoure eleccions sindicals si 
s’escau, ja que el comitè d’empresa 
ha de ser informat per l’empresari 
de tot el que té a veure amb l’em¬ 
presa i els treballadors. 

Hem de tenir present que la so¬ 
birania la tenim nosaltres. 


El dia 22 de juny els miners 
van començar una marxa a 
peu des de Mieres (Astúries) 
fins a Madrid on pretenen 
arribar el dia 11 de juliol. 
Aquest mateix dia també 
està prevista una gran mani¬ 
festació per demanar la vaga 
general de tota la comunitat 
minera i el suport de la 
població a la causa. 

Laura López Crespo 

Sants 


La vaga va començar a finals de maig i 
a principis de juny es va declarar in¬ 
definida. Durant els primers dies qua¬ 
si no va hi haver incidències remarca¬ 
bles, algunes persones detingudes 
amb ferits en la repressió policial i 
també el tall d’algunes carreteres im¬ 
portants d’Astúries. 


Aquestes són només algunes de les 
moltes activitats previstes dins un 
marc de reivindicació obrera pel tre¬ 
ball i la continuïtat del sector miner, 
en protesta per les retallades de l’aju¬ 
da al carbó. 

RETALLADES DE MÉS DEL 60% 

El govern del PP va anunciar retalla¬ 
des de més del 60 % de la partida 
pressupostària destinada al sector mi¬ 
ner. Aquestes retallades signifiquen el 
fi de la supervivència de la mineria, ja 
que no es pretén apostar per energies 
renovables, sinó fer que el consum 
energètic depengui del gas i la nucle¬ 
ar. 

A més, en un comunicat, l’Agència 
Internacional de l’Energia preveu que 
l’ús del carbó a l’estat augmenti un 
60 % en el proper any, per tant, no 
s’entén el tancament de les mines es¬ 
tatals. Alguns miners apunten que el 
pla futur és importar el carbó d’Ale¬ 
manya. 

Una altra província on la mineria 
és molt important, León, també ha se¬ 


cundat en les protestes i la vaga als 
seus veïns asturians. A León també 
s’han produït barricades i s’han tallat 
carreteres. A més alguns miners s’han 
tancat a la seu de la Diputació de Le¬ 
ón. 

Tots els miners defensen que l’èxit 
de la vaga també està determinat pel 
suport de la població. Fins ara, la po¬ 
blació de la majoria de localitats on 
s’estan produint els esdeveniments 
de protesta està a favor dels miners i 
en la jornada de vaga es va enregistrar 
quasi el 100 % de tancaments en 
molts negocis, comerços, escoles i lo¬ 
cals. 

FINALITZACIÓ DE LA VAGA GENE¬ 
RAL 

Després de un mes de vaga indefinida 
la població de Puertollano (Ciudad 
Real) ha decidit tornar a la feina i fina¬ 
litzar la vaga general. Aquesta decisió 
ha estat presa de forma majoritària 
pels treballadors en assemblea. El co¬ 
mitè va anunciar que el motiu és que 
els miners no volen continuar amb 


una vaga sense saber on estarà el lí¬ 
mit. En aquesta població el segui¬ 
ment de la vaga va ser del 90 % però 
el fet de no cobrar i que els responsa¬ 
bles de la mina han transmès que fa¬ 
ran tot el possible per no haver d’aco¬ 
miadar a ningú, tot i les dificultats la¬ 
borals que presenta aquest any, han 
convençut als obrers de tornar a la 
feina. 

Per altra banda, el 21 de juny tam¬ 
bé es va aixecar un campament da¬ 
vant de la delegació del govern a 
Oviedo que es manté actiu. Els mi¬ 
ners també mantenen el tancament 
dins de tres mines a Astúries i León. A 
la mina de Santa Cruz del Sil (El Bier- 
zo, León) set miners porten 25 dies 
sota terra. 

Davant l’anunci de nous actes rei¬ 
vindicatius, la Guàrdia Civil enviarà 
més dispositius a aquestes dues pro¬ 
víncies, segons es vagin desenvolu¬ 
pant els fets. 

LA IMPORTÀNCIA DE LES 
VAGUES MINERES 

Les vagues mineres recorden per la 
importància que van tenir a les que fa 
50 anys, al 1962, van suposar el prin¬ 
cipi del fi de la dictadura. La vaga mi¬ 
nera asturiana va ser la primera gran 
vaga durant la dictadura feixista i va 
tenir lloc en algunes poblacions de 
l’actual como el Pozo de Maria Luisa i 
Mieres. En aquell any va durar 3 me¬ 
sos (d’abril a juny) i es reivindicaven 
millores laborals i salarials, la reper¬ 
cussió va ser extraordinària, tot i que 
el règim va fer tot el possible per evi- 
tar-ho. 

En aquest cas, els miners han rebut 
suport internacional ja que altres 
companys d’Europa i d’altres països 
on la mineria és un sector important 
han visitat els miners d’Astúries per 
donar-los ànims en aquesta lluita. 
Una delegació de miners anglesos i 
alemanys han visitat el Pozo de Maria 
Luisa, i una altre de xilens han visitat 
als miners tancats al Pozo Candin. 
També, un altre grup de miners polo¬ 
nesos porta dies visitant Astúries i es¬ 
tan perfectament integrats amb els 
treballadors autòctons. Una delegació 
anglesa de exminers també està recol¬ 
zant i assessorant els d’aquí ja que és 
un país amb molta tradició minera i 
de lluita obrera. 


Espai Llibertari 


F a un cert temps que t’expli¬ 
co fets que et sobten. Fets 
que no entren en la teva lò¬ 
gica, ni en la meva. Fets 
com els del dia aquell, del 
Caprabo, en què ens varem plantar a 
la porta del supermercat, a crits, per 
denunciar una situació d’abús laboral 
i la policia va acabar retenint tres per¬ 
sones per, al final, enviar-nos dos fur- 
gones d’antidisturbis que van carre¬ 
gar contra nosaltres. Em dius que no 
pot ser. Que aquests temps han pas¬ 
sat. Que tu vas viure fets semblants 


Tinc una 

caputxa 

negra 

Acció Llibertària de 
Sants 

perquè jo no hagués de viure’ls. Que 
hem evolucionat. 

Jo no sé com eren aquells temps. I 
mai ho sabré perquè mai els viuré. Pe¬ 


rò sí estic vivint aquests temps. Temps 
en què estan passant coses molt greus 
i que s’estan mastegant amb indife¬ 
rència o amb queixes als bars. Indife¬ 
rència, perquè sembla que tot té el 
mateix gust. Ens han acostumat a assi¬ 
milar els fets com notícies, tan és un 
huracà amb centenars de morts com 
el llançament d’una nova línia de cos¬ 
mètics: quinze segons sota la mateixa 
veu neutra, en llauna. Queixes, per¬ 
què sí, perquè ens adonem del que 
està passant, no som idiotes. Perquè 
algú que nos som nosaltres ha d’apa¬ 


rèixer, d’una vegada, i salvar el món. 
Avui. Ja. Jo el voto. 

I mentrestant? Rescatem els bancs. 
Invertim diners públics en sanejar els 
comptes dels pobres responsables de 
la crisis. Recuperem el capitalisme 
mitjançant regles de joc diferencia¬ 
des: la família que no pot pagar la hi¬ 
poteca, al carrer. El banc que està a 
punt de caure, salvat gràcies a la guar¬ 
diola de l’estat. Guardiola que es no¬ 
dreix a base d’impostos i multes. Im¬ 
postos que es paguen a l’hora d’aga¬ 
far l’autobús i no en llogar un veler 


per anar a fer un volt. Multes per re¬ 
sistència i desobediència a tot aquell 
que s’atreveix a protestar, a manifes¬ 
tar-se, a cridar, a posar contra la paret 
aquells que, tot i ser responsables, te¬ 
nen protegits els seus interessos per 
la classe política. 

Mare, pare, tinc una caputxa negra 
al fons de l’armari. Perquè no penso 
callar, perquè no em penso deixar 
multar. 

Rereguarda en Moviment, la res¬ 
posta al guant de ferro de Puig 



Manifestació antirepressiva a Barcelona amb la presència de Rereguarda. INTERNET 


De la mà invisible d'Adam 
Smith al guant de ferro de 
Felip Puig, la retallada neoli- 
beral en drets socials avança 
escoltada per una contun¬ 
dent repressió contra la ciu¬ 
tadania dissident. 

Rereguarda en Moviment 
neix per garantir drets i brin¬ 
dar recolzament, suport 
mutu i solidaritat a les repre- 
saliades. 

Pau Fabregat 

“Som les empresonades, les mutila¬ 
des, les ferides, les agredides, les hu¬ 
miliades, les detingudes...” Així co¬ 
mença el text de presentació que la 
plataforma Rereguarda en Moviment 
va fer públic setmanes enrere. 

La rereguarda és l’espai que resta 
darrere un front de guerra. La guerra 
és lo que ha declarat la Conselleria 
d’Interior contra tota persona, orga¬ 
nització o col·lectiu que lluiti per de¬ 
fensar els seus drets. L’objectiu del 
Govern és ben clar: “que tinguin por 
al sistema”. 

Rereguarda en Moviment: platafor¬ 
ma solidària contra la repressió, és se¬ 
gons els seus portaveus, d’una banda 
una eina per donar suport legal, eco¬ 
nòmic i psicosocial a totes les repre- 
saliades i enfrontar els processos judi¬ 
cials presents i futurs, així com les de¬ 
rivacions psicològiques i socials 
inherents a la repressió; i de l’altra, 
un espai de confluència de les diver¬ 
ses sinèrgies sorgides de la societat 
civil amb l’objectiu de bastir propos¬ 
tes i portar a terme accions concretes 
encaminades a oferir una resposta 
clara i contundent a aquesta ofensiva 
repressiva. 

Des de Rereguarda en Moviment 
s’exigeix la retirada de les reformes i 
les retallades, la derogació de la llei 
d’estrangeria i el tancament dels cen¬ 
tres d’internament d’estrangers, l’ab¬ 


solució de totes les persones encausa- 
des i represaliades arran de les mobi¬ 
litzacions contra les retallades, la pro¬ 
hibició de les bales de goma i la di¬ 
missió del conseller d’Interior Felip 
Puig i del ministre d’Interior espanyol 
Jorge Fernàndez Díaz. 

L’ORGANITZACIÓ DE LA RERE¬ 
GUARDA 

La plataforma consta de diferents co¬ 
missions. La comissió legal, és un 
equip d’advocats i advocades que es 
posa al servei de les persones amb 
penes de presó, fiances, multes i de¬ 
tencions. La comissió caixa de resis¬ 
tència i accions proposa cobrir despe¬ 
ses judicials i assistència mèdica quan 
sigui necessària. La comissió de co¬ 
municació, per la seva part, intentarà 
visibilitzar la lluita i la repressió a la 
xarxa i gestionar una resposta activa 
contra la criminalització mediàtica. 
Per últim, la comissió d’efectes psico- 
socials pretén donar cobertura als im¬ 
pactes emocionals i físics que té com 
a conseqüència la repressió sobre 
persones, famílies i col·lectius. 

Al web de la plataforma, es poden 
descarregar textos de recursos i for¬ 
mació, com per exemple manuals an- 
tirepressius i d’autodefensa civil edi¬ 
tats per col·lectius de juristes, així 
com diferents comunicats de produc¬ 
ció pròpia. També compta amb un 
formulari per adherir-s’hi i contactar. 

RETALLADES IMPOSADES A 
FORÇA DE REPRESSIÓ 

Front al context actual de retallades 
en drets socials, econòmics i laborals, 
les mobilitzacions no han cessat. Els 
carrers porten mesos plens de perso¬ 
nes exigint que no els facin pagar la 
seva crisi. La resposta des del govern 
sempre a sigut la mateixa, fer el sord 
i repressió. 

La crisi econòmica va acompanya¬ 
da de l’enduriment de les polítiques i 
pràctiques punitives que posen els 
drets fonamentals en perill. Com afir¬ 
ma Rolando Guerra, membre de la 
plataforma, “la imposició de les reta¬ 
llades ha d’anar acompanyada de re¬ 


pressió, per la força”. Augmenta la 
persecució de la protesta, proliferen 
nous i vells discursos criminalitzadors 
i s’agreugen les violacions de drets 
humans. 

El passat 6 de juny, l’Observatori 
del Sistema Penal i el Drets Humans 
(OSPDH), va presentar un informe 
que vinculava directament retallades i 
penalització: “L’enfonsament de l’es¬ 
tat social va acompanyat de l’enforti¬ 
ment de l’estat penal”. L’informe tam¬ 
bé remarcava que les denúncies per 
maltractament contra el cos de Mos¬ 
sos d’Esquadra van augmentar un 
409 % durant el 2011, i denunciava 
l’ús preventiu de sancions administra¬ 
tives per limitar el dret de reunió i de 
manifestació, restabliment de check- 
points durant la cimera del BCE, la 


instauració d’una web de delació con¬ 
fidencial o l’obsessió persecutòria 
amb el moviment estudiantil universi¬ 
tari. 

L’avantguarda pren els carrers 
constantment a cada manifestació o 
acte de protesta contra les retallades, 
ara, també la rereguarda jeu darrera 
construint la protecció psicosocial i 
legal a la dissidència que reivindica 
uns drets i llibertats amputats pel sis¬ 
tema. 


Més informació a: 
rereguardaenmoviment.org 


PUNT D'INFORMACIO 
LABORAL 


La vergonya 
dels salaris 


Marc Faustino i Vidal 

El president de l’Associació Espan¬ 
yola de Banca (AEB), Miguel Martín, 
ha proposat una devaluació de sala¬ 
ris a l’Estat espanyol durant els pro¬ 
pers anys per recuperar la competi¬ 
tivitat. Segons el Sr. Miguel Martín, 
aquesta rebaixa salarial faria dismi¬ 
nuir les despeses de les empreses i 
augmentar-ne la seva demanda. 
Una proposta ben lògica, des de la 
mentalitat capitalista. 

Cal devaluar els salaris a l’Estat 
espanyol? La resposta és clara, els 
salaris d’algunes persones sí són el 
problema. Però no els salaris de les 
persones amb qui pensa el Sr. Mi¬ 
guel Martín. En la darrera enquesta 
de l’estructura salarial de l’Estat es¬ 
panyol, el salaris del personal exe¬ 
cutiu i directiu era el 134 % supe¬ 
rior al salari mitjà. 

El mateix institut d’estadística de 
l’Estat espanyol reconeixia que po¬ 
ques persones amb salaris molt alts 
distorsionaven el salari mitjà, ele¬ 
vant aquesta xifra molt més per so¬ 
bre del que era el salari modal o 
més freqüent. Així el salari anual 
més freqüent era de 16.000€ 
anuals i el percebia un 60 % de la 
població assalariada. Calculeu el 
134 % de més d’aquesta quantitat 
per fer-vos la idea del que cobra un 
directiu o executiu. 

Com poden proposar bestieses 
com rebaixes salarials amb les da¬ 
des d’aquesta enquesta sobre l’es¬ 
tructura salarial que detalla que una 
persona temporal cobra un 32 % 
menys que una persona indefinida, 
o que les dones segueixen cobrant 
un 24 % menys que els homes? Vi¬ 
vim un atac ferotge del capitalisme i 
hem de ser conscients de la batalla 
de les idees que se’ns presenta. 

La resposta a tots els Miguels 
Martín que corren pel món és que 
el que cal devaluar són els salaris es- 
tratosièrics que s’imputen certes 
persones que exerceixen una irres¬ 
ponsabilitat manifesta de les empre¬ 
ses. 


CSA Can Vies 


A quest darrer mes hem patit 
de forma directa al nostre 
centre social autogestionat 

la 

repressió de l’estat, amb 
l’empresonament de dos dels nostres 
companys, per participar en la Vaga 
General del 29 de març. 

Aquest atac que han patit els 
nostres companys i que de retruc ens 
ha afectat a tots, ens ha ensenyat 
en primera persona que davant 
la repressió sistematitzada, la 
nostra millor arma son el teixir su- 


La nostra 
millor arma 
la solidaritat 


CSA Can Vies 

ports i solidaritats estables entre no¬ 
saltres. 

Adonant-nos amb el context que 
ens ha tocat viure aquests últims dies, 


que davant les adversitats, davant la 
repressió d’aquest sistema no ens atu¬ 
ren, ho han intentat i ho seguiran in¬ 
tentant, però les seves envestides ens 
fan més forts per lluitar pels nostres 
drets, per combatre les seves políti¬ 
ques de misèria i retallades. 

No donarem el nostre braç a tòr¬ 
cer, seguirem treien les urpes lluitant 
contra el pervers sistema capitalista 
que a poc a poc ens escurça els drets 
socials, ens obliga a guiar-nos sota la 
lògica del tant tens, tant vals, el ma¬ 
teix sistema que deixa a la gent al ca¬ 


rrer sense feina, sense casa i crimina¬ 
litza al mateix temps l’alliberament 
d’espais. 

Quan estem veient dia a dia com 
els nostres governs salven als rics, 
banquers i lladres que ens han posat 
en aquesta situació, malnomenada 
de crisi i als qui l’estem patint 
dia a dia, ens obliguen a 
pagar els plats trencats d’uns 
pocs per continuar mantenint la seva 
estafa. 

Per això som conscients que els úl¬ 
tims atacs patits no seran els darrers i 


que en rebrem molts d’altres, com els 
atacs a la nostra cultura, al territori, 
ens dona motius i ens encoratgen per 
fer una crida a la revolta, a sortir als 
carrers i que un sol crit s’escolti arreu 
del territori: prou retallades i prou re¬ 
pressió. 

Aquest combat contra les políti¬ 
ques neoliberals no el guanyarem 
sols: ara i sempre, la nostra millor ar¬ 
ma és la solidaritat. 

Cu Itu ra 

8a trobada d’editorials llibertàries 


La Mostra del Llibre 
Anarquista de Barcelona és 
un esdeveniment anual, 
dedicat a la difusió de la cul¬ 
tura llibertària, com a eina 
important en la lluita contra 
la dominació. 

Mostra del Llibre Anarquista 

Barcelona 


De les inquietuds de diverses indivi¬ 
dualitats de la ciutat de Barcelona, 
sorgeix el 2005 la idea de crear un es¬ 
pai anual de debat, reflexió i afinitat, 
entorn a diferents aportacions teòri¬ 
ques, en format llibre. Aquell mateix 
any, es realitza la primera edició al ba¬ 
rri de Besòs. 

A més de propagar el pensament 
llibertari, s’ha pretès crear un punt de 


De Mèxic ens ha arribat el 
VII Encontre Llatinoamericà 
de Cinema i Vídeo Docu¬ 
mental Independent que 
hem pogut veure al Bloc 
Onze de Can Batlló. 

Toni Pineiro 

La Bordeta 


Durant 5 setmanes hem tingut l’opor¬ 
tunitat de veure i discutir vídeos que 
ens han parlat de problemàtiques so¬ 
cials a diferents països. 

La mostra que hem vist està orga¬ 
nitzada en diferents categories: a la 
de moviments socials i organització 


trobada on no solament hi hagués de¬ 
bat, sinó que també es donessin a co¬ 
nèixer diferents projectes editorials 
propers a les nostres idees, i diversos 
materials escrits, posant èmfasi espe¬ 
cialment en aquells treballs publicats 
durant l’any en curs, intentant ser un 
reflex de la capacitat teòrica i editorial 
del nostre moviment anarquista. 

Entenem la lluita anarquista, com 
una complicitat entre teoria enriqui¬ 
dora i pràctica emancipadora, tractant 
d’aportar un granet de sorra, en la 
tasca de potenciar ambdues. 

Durant aquests anys hem tractat de 
fer-nos visibles a diferents barris de la 
ciutat, com el Besòs, Sants, Gràcia i 
Raval, no solament portant les activi¬ 
tats del programa anual als diferents 
espais afins de cada barri, sinó, man¬ 
tenint el desig de tenir, la tant neces¬ 
sària presència anarquista als carrers, 
traient durant el cap de setmana, els 
actes, xerrades, presentacions, i para- 


ciutadana, el grup musical Los Aldea- 
nos ens expliquen com expressen la 
seva vivència social i política mitjan¬ 
çant el hip-hop a Cuba. 

A la categoria dones, la producció 
hispanomarroquí “Los hilos de Pené- 
lope” ens endinsa en l’univers de les 
dones dels migrants a Barcelona, i 
com teixeixen fils que cohesionen la 
família i el poble on viuen al sud-est 
del Marroc. El despertar d’algunes 
d’aquestes dones per reivindicar el 
seu paper protagonista a la seva vida i 
a la vida comunitària. 

A la categoria indígenes, el docu¬ 
mental “La pequena semilla en el as¬ 
falto” ens mostra com indígenes de 
Chiapas s’integren a la societat crio¬ 
lla mitjançant l’estudi i la perseveran- 


des de llibres a les places i rambles 
dels barris on hem estat presents. 

Portant debat sobre experiències i 
reflexions actuals o històriques, 
i intentant incloure tots aquells àmbits 
des dels quals, el poder i la dominació 
ens ataquen, hem volgut continuar 
fent visibles les nostres idees com una 
potent i passional font de crítica 
i autocrítica, envers les misèries 
pròpies i les del sistema, per 
poder enfortir el pensament, i cami- 


ça. Val a dir que a la xerrada posterior 
vàrem comentar que el film obvia la 
guerra per l’espoli dels territoris indí¬ 
genes i zapatistes que porta a terme el 
govern mexicà mitjançant l’exèrcit, 
els paramilitars i els programes d’in¬ 
tegració governamentals. 

També a aquesta categoria veiem 
“Mientras no se apague el sol”, 
excel·lent film colombià on el territo¬ 
ri del poble Nasa és camp d’opera¬ 
cions de l’exèrcit colombià, la guerri¬ 
lla de les FARC i els paramilitars. L’ú¬ 
nica defensa del Nasa és la seva 
pròpia Guàrdia Nacional Indígena, 
que armats de bastons que simbolit¬ 
zen l’autoritat i amb la paraula s’en¬ 
fronten a les forces en combat. El col- 
lectiu Maloka Colòmbia va explicar 


nar amb convicció cap a una societat 
lliure. 

Continuem desprès de 8 edicions 
sortint als carrers d’una Barcelona 
que cada dia es transforma més ràpi¬ 
dament en un aparador, que des¬ 
trueix les relacions socials i la vida 
dels barris, per transformar-los en 
centres comercials/dormitoris. 

L’any que ve tornarem per conti¬ 
nuar construint juntes, pedra a pe¬ 
dra, la nostra estimada Anarquia. 


les particularitats i el context de la 
lluita del poble Nasa i d’altres indíge¬ 
nes per poder viure als seus territoris. 

A Fronteres, migracions i exilis, el 
documental ‘A new day has come” 
(Un nou dia ha arrivat) ens situa al dia 
següent en què s’ha creat un camp de 
refugiats de l’ONU a la frontera entre 
Irak i Síria. Entrem a la vida de dues 
famílies palestines expulsades d’Irak 
a la guerra que van iniciar els EEUU i 
que encara dura. La soledat extrema 
enmig del no-res, els anys passen, els 
refugiats mantenen la seva identitat 
com a poble, i això els manté units i 
solidaris. Un dia els anuncien que te¬ 
nen asil a Itàlia i Suècia, comença el 
viatge a un nou destí, la soledat del 
ara migrants els acompanya. 


La Universitat 
Lliure de Sants 
continua 
durant l’estiu 

Oriol Rigola 

Sants 


Va ser el juny del 2008 quan un grup 
de persones de Sants vern plantejar la 
creació d’un projecte educatiu al mar¬ 
ge de les institucions, un espai on el 
coneixement escapi de paràmetres 
com el pensament únic, l’adoctrina¬ 
ment, l’homogenéïtzació i el mercan¬ 
tilisme que dominen aquest món glo- 
balitzat en què vivim. D’aquesta ma¬ 
nera va néixer la Universitat Lliure a 
Sants i des de llavors ha fet formació 
multidiciplinar de manera gratuïta i 
intentant superar amb més o menys 
èxit la verticalitat que suposa el vincle 
mestre-estudiant. 

Després d’una mica més d’un any 
d’indignació al carrer, durant el qual 
hem estat col·laborant amb el projec¬ 
te d’Universitat Indignada a Sants i de 
Lalliberament del bloc 11 de Can Bat¬ 
lló, del qual també hem fet seu pun¬ 
tual de les nostres activitats, volem 
rempendre la normalitat en les nos¬ 
tres activitats dins del que les cir¬ 
cumstàncies ens poden permetre. 

És per això que durant aquest mes 
de juliol iniciem una nova tanda d’ac¬ 
tivitats entre les quals trobem unes 
jornades sobre teoria política antago¬ 
nista postmoderna que porten el títol 
de “La Dansa de la Medusa” amb la 
gent d’Artefakte i l’Editorial Tangram, 
un taller anomenat “Cossos celestes” 
que ens permetran endinsar-nos en 
uns coneixements bàsics d’astrono¬ 
mia, un taller sobre seguretat a inter¬ 
net i un altre sobre edició de vídeo 
amb el programa de codi obert Kden- 
live amb la gent de l’AVlab de Can 
Batlló. 


Més informació : 
www.sants.unilliure.org 
correu.unilliure.og 


VIII MOSTRA 
DEL LLIBRE 

\\ \IM)l IST\ 

BARCELONA 2012 


Cartell del'edició d'aquest any, esdevinguda a diferents espais de Ciutat Vella durant la 
darrera setmana de juny. MOSTRA DEL LLIBRE ANARQUISTA 


Contra el silenci, totes les veus 



El mostrador 


E ls grups de consum són els 
models més fàcils d’aconse¬ 
guir un de conscient i transfor¬ 
mador mitjançant el treball co¬ 
operatiu de les persones con¬ 
sumidores que en formen part. El nou 
model social l’estem construint amb el ti¬ 
pus de relació que establim amb els pro¬ 
veïdors i la mateixa manera de fimcionar 
mitjançant el treball cooperatiu. Però és 
important estar segurs que els productes 
que es triïn compleixin els requisits que 
calen per tal que el nostre proveïment de 
menjar ens ajudi a assolir els nostres objec¬ 
tius de fer una societat millor. 

Com podem saber que estem 
complint aquests objectius de trans¬ 
formació a través del nostre consum? 
L’opció més generalitzada és partir 
d’un sistema de producció respec¬ 


Sistemes 
participatius 
de garantia 


Cooperativa Germinal 


tuós amb el medi ambient i que té un 
sistema de garantia establert: el pro¬ 
ducte ecològic. 

El producte ecològic fa servir un 
segell que ofereix als consumidors 
una informació que aquests bus¬ 
quen: la garantia d’un organisme in¬ 
dependent del proveïdor que vetlla 
perquè el producte s’hagi fet respec¬ 
tant el medi ambient en base a uns 
criteris marcats prèviament per 
aquest organisme, i amb uns bàsics 
legislats per la Unió Europea. Per po¬ 
der influir en els criteris del consell 
regulador de la producció ecològica 
catalana els grups de consum coordi¬ 
nats a Ecoconsum hi estem presents 
tot i que la nostra acció és limitada. 

Els grups de consum tenim meca¬ 
nismes de control que van més enllà 


d’aquest segell ecològic, ja que els 
nostres objectius de transformació 
de la societat van més enllà de mirar 
només la manera en com es produeix 
el menjar. Cerquem una producció 
agroecològica, és a dir, una produc¬ 
ció que tingui en compte aspectes so¬ 
cials i de sostenibilitat que no que¬ 
den reflectits en la normativa ecològi¬ 
ca. I com ho fem? A través de la 
relació personal amb els proveïdors 
—aquí un avantatge de consumir en 



grup!— i fent-li un mínim seguiment; 
compartint aquest seguiment amb 
d’altres grups de consum i d’altres 
projectes productius. 

Amb aquest procés que implica la 
participació de les persones consu¬ 
midores i d’altres companys de la pa¬ 
gesia, estem creant un sistema parti¬ 
cipatiu que garanteix la qualitat del 
producte —incloent el procés de pro¬ 
ducció d’aquest. 

A la darrera assemblea de Germi¬ 
nal, hem dedicat un espai de forma¬ 
ció per explicar a totes les persones 
sòcies en què consisteixen aquests 
sistemes participatius de garantia; 
quins altres exemples hi ha, i com 
s’hauria d’actuar per millorar la coor¬ 
dinació de la nostra certificació amb 
altres grups de consum. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Volen silenciar les ràdios lliures. CONTRABANOA FM 


La Generalitat pressiona a 
Contrabanda FM perquè deixi 
d’emetre 


Contrabanda FM és una 
ràdio lliure que porta més 
de 21 anys emetent a la 
FM de Barcelona. Aquest 
històric mitjà Fia estat 
capaç de crear un projecte 
de comunicació Fioritzontal 
basat en l'assemblearisme i 
l'autogestió. 

Alex Pérez i Nerea Urtasun 

Membres de Contrabanda FM 

En aquests moments compta amb 
més de 40 programes de producció 
pròpia entre els que trobem contin¬ 
guts musicals, informatius, cultu¬ 
rals o de temàtica social. A més, 
Contrabanda FM no ha volgut dei¬ 
xar de banda la realitat més 
propera i quotidiana, realitzant, 
entre d’altres, emissions en directe 
en moltes de les festes populars 
dels barris o fent un seguiment del 
moviment 15M. 

Una de les vinculacions més 
rellevant ha estat la participació, 
juntament amb altres mitjans 
lliures dels Països Catalans, a l’A¬ 
gència 29, la qual va sorgir el 2010 
per contrastar les informacions ge¬ 
nerades pels mass media durant la 
celebració de les últimes vagues ge¬ 
nerals. 


LA GENERALITAT PRESSIONA 
PEL TANCAMENT 

Des de fa tres setmanes, l’emissió 
per la FM d’aquesta veterana ràdio 
lliure barcelonina està en perill. A 
principis del mes de juny la Subdi- 
recció General d’Ordenació de l’Es¬ 
pai de Comunicació Audiovisual de 
la Generalitat de Catalunya va noti¬ 
ficar a l’emissora que disposava 
d’un termini màxim de 20 dies per 
efectuar el tancament del centre 
emissor on es troba l’antena, al Tu¬ 
ró de la Rovira, que finalitzava el 
passat 25 de juny. Aquesta manio¬ 
bra forma part d’un pla integral 
que pretén regular les emissions 
que es realitzen des d’aquesta zona 
del Carmel per part de diverses rà¬ 
dios pirates comercials. Com gaire¬ 
bé sempre que es produeixen movi¬ 
ments per part de l’administració 
envers la regulació de l’espectre ra¬ 
diofònic, no es contemplen les par¬ 
ticularitats de les ràdios lliures i no 
comercials, sobre les quals no hi ha 
cap legislació específica. La Llei 
22/2005 del 29 desembre (Llei au¬ 
diovisual de Catalunya) contempla 
l’existència de ràdios sense ànim de 
lucre però no concreta l’accés a lli¬ 
cències. Si superat el termini espe¬ 
cificat a la notificació Contrabanda 
FM continua emetent des del Turó 
de la Rovira, s’exposa a una multa 
de més de 100.000 euros per part 
de l’administració. 


I COM A RESPOSTA... 

De moment, l’emissora ha presen¬ 
tat una sèrie d’al·legacions a l’expe¬ 
dient obert, basades en el dret que 
ofereix la llei audiovisual a tot mit¬ 
jà no comercial de disposar d’un 
espai d’emissió (tot i que no regula 
com fer-ho) i en l’arbitrarietat que 
suposa no tenir en compte Tespeci- 
ficitat de les parts a les quals afecta 
(equiparant Contrabanda FM a la 
resta de ràdios pirates comercials), 
sense oblidar el caràcter no comer¬ 
cial i participatiu de l’emissora, així 
com el paper principal que ha jugat 
com a mitjà de comunicació horit¬ 
zontal en els últims 30 anys. Pel 
que fa al cessament de l’emissió des 
del centre del Turó de la Rovira, 
Contrabanda FM és molt clara: no 
es durà a terme cap canvi fins que 
no es rebi una resposta a les al·lega¬ 
cions presentades per part de l’ad¬ 
ministració. 

Aquesta amenaça torna a posar 
de manifest la situació d’indefensió 
en què es troben les ràdios lliures 
des del seu naixement i pot com¬ 
portar que moltes zones de la ciutat 
de Barcelona deixin de rebre el seu 
senyal. De fet, el possible cessa¬ 
ment de les emissions no és l’únic 
problema amb què es troba Contra¬ 
banda FM ara mateix. El senyal 
emès pel 91.4 està sent interferit 
des de fa alguns mesos per diverses 
ràdios comercials sense que l’admi¬ 


nistració faci res al respecte. Els 
problemes d’interferències, despla¬ 
çaments del dial o intents de tanca¬ 
ment d’emissió han acompanyat a 
les ràdios lliures des dels seus inicis 
fins als nostres dies, com succeeix 
amb el cas de les interferències que 
pateixen des de fa més d’un any Rà¬ 
dio Bronka i Ràdio PICA al 96.6 de 
la FM per part de l’emissora comer¬ 
cial Amb2 FM o les sofertes per Ra¬ 
dio Linea IV al 103.9 des de la ràdio 
comercial Rock’n Gol. 

Per fer front a aquesta situació, a 
part de les mesures legals ja inicia¬ 
des, des de Contrabanda FM s’ha 
llançat una campanya d’informació 
i suport que pretén fer visible la im¬ 
portància d’aquests mitjans en el 
moment actual. S’ha iniciat una re¬ 
collida de signatures en contra del 
tancament de l’emissora, així com 
una campanya virtual d’enviament 
massiu de correus electrònics. Tam¬ 
bé s’ha fet públic un manifest de 
suport al que tant col·lectius com 
persones individuals poden adhe¬ 
rir-se. Totes aquestes campanyes, 
així com material de difusió i, per 
descomptat, totes les novetats que 
vagin sorgint, es poden consultar a 
la pàgina web de l’emissor. 


Més informació: 
www.contrabanda.org 


Al poble se li exi- 
geix que pagui... 

El conseller de 
Salut de la Ge¬ 
neralitat, Boi 
Ruiz, ha aplicat 
l’euro per 
recepta com a 
impost directe a 
la població. 


...allò que el ric no 
paga 


Els jugadors 
de la Roja, a 
més d’ingres¬ 
sar una 
quantitat 
desorbitada 
per guanyar, 
serà lliure 
d’impostos. 


SOLIDARITAT 


La repressió 
és present per 
tot arreu 

El passat 22 de maig es va convocar 
una vaga general d’educació en 
contra de les retallades, les privatit- 
zacions i els acomiadaments en tot 
el sector educatiu. Aquesta vaga fou 
seguida també a Lleida on alguns 
estudiants de la UdL varen decidir 
okupar durant diversos dies el rec¬ 
torat d’aquesta com a forma de 
protesta, a més de participar en les 
diverses mobilitzacions del mateix 
22 de maig. 

El 3 de juny a les quatre de la 
matinada un cos policial de més 
d’un centenar de mossos d’esqua¬ 
dra van desallotjar el rectorat de la 
UdL i el dia 6 van ser detinguts 4 jo¬ 
ves del moviment estudiantil acu¬ 
sats de delicte de desordres públics 
en relació a la manifestació del 22 
de maig, i d’una acció de protesta 
del mateix dia a la seu del Partit Po¬ 
pular. Mentre els quatre joves eren 
detinguts hi hagué una concentra¬ 
ció a les portes de la comissaria en 
la qual el pare d’un d’ells també 
fou arrestat per delicte d’atemptat a 
l’autoritat. Finalment tots van sortir 
amb llibertat amb càrrecs, una mos¬ 
tra més que la repressió és present 
sempre i a tot arreu. 




Xarxa d'Intercanvi de Sants 



A continuació oferim un llistat 
de les últimes demandes fetes 
a través de la Xarxa 
d'Intercanvi de Sants (la XIS). Si 
esteu interessats/des en algun 
dels anuncis, o simplement 
voleu formar part de la xarxa i 
així rebre totes les ofertes 
podeu fer-ho. 

Escriviu-nos o sol·liciteu 
l'adhesió a: intercan- 
visants@gmail.com 


REF. B-Juny oi: glaçoneraamb 
forma d’estrella. 

REF. B-Juny 02: llibres actuals 
(disposem de llista) de 1 er 
d’ESO. 

REF. B-Juny 03: flotador de 
nadó. 

REF. B-Juny 04: un tamboret. 


REF. B-Juny 05: ajuda urgent 
amb l’edició de vídeos sota pro¬ 
gramari lliure (OPENSHOT). 

REF. B-Juny 06: una de les 
usuàries busca un noi que li va 
oferir uns quadres (zona Dia¬ 
gonal) en un mercat presencial. 
Ha perdut les seves dades. 


REF. O-Juny 01: banyera-can- 
viador de color verd marca Pre¬ 
natal i un cuco Jané Universal 
de color vermell (que pot anar 
al cotxe). 

REF. O-Juny 02: roba de dona de 
talles MaLen perfecte estat 
així com algunes bosses de mà. 
Hi ha roba de vestir i d'esport. 


REF. O-Juny 03: un altre dels 
usuaris ens indica que al passat 
mercat hi havia una dona que 
demanava una claveta per un 
trepant. Demana que es posi en 
contacte amb ell si segueix inte¬ 
ressada. 

REF. O-Juny 04: collarets, roba i 
complements artesans. 

M. DEL SOCORRO I C. ROJO: 

«Les comunitats 
fan un gran 
esforç perquè la 
ràdio contribuei¬ 
xi a la transfor¬ 
mació social» 


El Centre Social Can Vies va 
acollir el 16 de juny una tro¬ 
bada per debatre "El rol de 
la ràdio en situacions de 
conflicte social". Maria del 
Socorro i César Rojo, dos 
dels participants, ens acosten 
al potencial d'aquest mitjà 
de comunicació com a eina 
per al canvi social. Maria del 
Socorro és integrant de La 
Federació Nacional Sindical 
Unitària Agropecuària FEN- 
SUAGRO de Colòmbia, i 
radiocomunicadora a la 
regió del Cauca. César Rojo 
és analista del discurs medià- 
tic a la UPF i periodista a 
diverses ràdios a Mèxic i 
Barcelona. Entre d'altres, és 
membre del Tret Informatiu. 

Gemma Parera 

Sants 


Quin és el paper de les ràdios lliu¬ 
res en els moviments i les lluites 
socials? 

C.R.: Els mitjans de comunicació al¬ 
ternativa, com són les ràdios lliures, 
són un espai de comunicació crítica 
que serveix pel desenvolupament 


dels moviments socials. Són bàsics 
per a què es coneguin les seves de¬ 
mandes, la situació d’un conflicte so¬ 
cial, o bé per fer la convocatòria de 
mobilitzacions. Els mitjans de comu¬ 
nicació de masses o comercials estan 
controlats per elits econòmiques i po¬ 
lítiques. D’aquí neix la importància 
d’una comunicació alternativa que no 
estigui controlada per aquestes elits 
de poder, sinó pels mateixos movi¬ 
ments socials, en què la gent pugui 
expressar els seus punts de vista i les 
seves demandes, així com fer visible 
un discurs crític davant l’estat. 

Ens pots posar un exemple des de 
la teva experiència radiofònica a 
Mèxic? 

C.R.: L’any 2006, a l’estat d’Oaxaca, a 
Mèxic, diversos sectors socials es van 
organitzar per prendre la ciutat amb 
l’objectiu de destituir el governador. 
En aquest marc de mobilització, les 
ràdios van jugar un paper molt im¬ 
portant. D’una banda, la gent es va 
apropiar de les ràdios comercials per 
comunicar el malestar i informar de 
les assemblees i accions. D’altra ban¬ 
da, a través de la ràdio universitària es 
va organitzar la defensa de la Univer¬ 
sitat “Benito Juàrez” d’Oaxaca, davant 
l’intent d’entrar de la policia. S’envia¬ 
ven missatges de les coses que feien 
falta, i s’informava dels carrers on 
s’havia de córrer o de posar barrica¬ 
des. Si no hagués estat per l’organit¬ 
zació de la ràdio, no s’hagués pogut 
defensar la universitat. Aquest és un 

cas específic i conjuntural, però hi ha 
altres casos en que la ràdio té una 
funció de desenvolupament d’un mo¬ 
viment social en processos més llargs 
i generals. És a dir, amb l’existència 
d’una ràdio que parla dels problemes 
i de les necessitats de la gent. 

A Colòmbia quin és el rol de la rà¬ 
dio a les comunitats? 

M.S.: En el marc del conflicte social i 
armat en què ens trobem, la ràdio al¬ 
ternativa permet evidenciar la proble¬ 
màtica dels camperols, i denunciar el 
seu procés d’exclusió, desplaçament i 
expropiació de la terra, així com la 
violació de drets humans per obrir el 
territori colombià a les grans multina¬ 
cionals, en base a un model de desen¬ 
volupament que no afavoreix el po¬ 
ble, sinó que incrementa les desigual¬ 
tats socials. Com a sectors que se’ns 
ha vingut vulnerant els drets i desco¬ 
neixent com a actors polítics, hem de 
construir els nostres processos de co¬ 
municació i visibilitzar les nostres 
propostes, com són la sobirania ali¬ 
mentària i la defensa dels drets hu¬ 
mans. També amb la ràdio es busca el 
rescat de la memòria històrica, així 
com construir i generar processos 
d’articulació de les lluites a nivell co¬ 
munitari i regional. És una forma 
d’enfortir la participació democràtica 
en processos comunitaris, els llaços 
d’unitat del moviment popular i les 
connexions entre lluites pel dret a la 
vida digna, a la salut, a l’habitatge o a 
l’educació. 


Davant de tot aquest potencial que 
té la ràdio comunitària, hi ha estra¬ 
tègies de control per part del go¬ 
vern? 

M.S.: A Colòmbia els mitjans de co¬ 
municació són un monopoli de la 
classe dirigent i pretenen eradicar i 
estigmatitzar els processos organitza- 
tius. Tenint en compte la gran cober¬ 
tura de la ràdio, que arriba al 80 % de 
la població, és un mitjà pel qual el go¬ 
vern busca coptar a la població i as¬ 
senyalar el moviment popular com a 
insurgent i il·legal. Les emissores co¬ 
munitàries estan en el marc de la le¬ 
galitat a Colòmbia i això fa que esti¬ 
guin supeditades als paràmetres que 
dicta govern i que hi hagi programes 
que arriben a estigmatitzar la pobla¬ 
ció camperola i buscar la fractura del 
teixit social. Davant d’això, el movi¬ 
ment organitzat intentem apropiar- 
nos d’aquests mitjans. L’accés a 
aquestes ràdios comunitàries com¬ 
porta un elevat cost i, per això, les co¬ 
munitats fan un esforç per recaptar 
diners a través de diferents activitats i 
fer-ne un mitjà de comunicació, de di¬ 
fusió, de formació i de crítica que 
contribueixi a llarg termini a la trans¬ 
formació de la societat i de la realitat 
adversa en què es troben les comuni¬ 
tats camperoles i la societat colombia¬ 
na. 

Com valoreu la situació de les rà¬ 
dios lliures a Catalunya? 

C.R.: És similar a la de molts altres 
països. Cal impulsar la professionalit- 


zació per oferir qualitat d’informació. 
Cal un treball periodístic que eviti re¬ 
petir els vicis que es produeixen en 
mitjans de comunicació massiva i te¬ 
nir contacte amb la comunitat, cami¬ 
nar amb ells, escoltar-los. Això és el 
que pretén “El Tret Informatiu”, un 
programa de notícies que inclou re¬ 
portatges, notes, entrevistes, etc. 

Des de fa anys les ràdios lliures a 
Catalunya han viscut tancaments i 
sancions. Darrerament, una nova 
legislació impulsada pel govern de 
la Generalitat vol tancar el centre 
emissor de Turó de Rovira, on es 
troba l’antena de Contrabanda. 
Consideres que és una nova acció 
orientada a acallar les ràdios lliu¬ 
res? 

C.R.: La primera lectura és que sí que 
ho és, ja que no és un cas aïllat. Les 
accions que ha fet el govern en anys 
anteriors, no només amb Contraban¬ 
da, sinó també amb ràdios lliures com 
Bronca i Pica, van orientades a con- 
trolar-les. Per exemple, amb el fet 
d’imposar una llicència que fa que 
t’hagis de barallar amb els teus com¬ 
panys de ràdio per tenir accés al dret 
d’estar en l’espai radiofònic, que hau¬ 
ria de ser de tothom. També obliguen 
a donar compte de l’estructura, quan 
les ràdios lliures no funcionen de ma¬ 
nera piramidal i jeràrquica, sinó as- 
sembleària. Per tant, la nova legislació 
és un símptoma de control social, 
perquè aquest tipus de ràdios moles¬ 
ten, perquè són crítiques. 


Vinyeta 


Wtet HES. &E RÉGfc. w ÍA BOMA E£ BHhSO i'fSTUH «SA / 
KftS ÉftJCENüSÉ LA TEÍE 1 A UEtóAfl ÍSCjwr£ TOCA) 


ÉLíjDvfc*; 

MQ HI 

M& 

ATOfe 


msE ha&ea 
CATV-M/, ES 

CtoerfTM. 

küG PfcfiAfc 

EEOT9S 

Íí 

Vtafwtiii 


fcloés UMA 
fcrnwfcDA 

FS üW 

>■ Ei k'iTWE.PJ 
tL> FEJlMtíS 

eeo-15 

ES RfÜOf 1* 

LA 

Pftto Wü 
£2 

fio £5 
£5 rju 
hüX 

COíJüiclíiMfJ 



Agenda 


[Dijous 5 de juliol] 


Còctels poètics a la fresca. 
Toma una de les cites ineludibles 
de l'estiu, les nits poètiques del 
carrer Riego, que enguany aniran 
regades amb els deliciosos còctels 
de la teteria Malea. 

Amb Blancallum Vidal, Carles 
Rebassa, David Cano, David Casti¬ 
llo, Enric Casasses, Lluís Calvo 
Núria Martínez-Vernis 
Ricard Mirabete 



[Dijous 12 de juliol] 


nlUciL VcrUdljU.1 

Marisa Olivera 
Roser Pou 
Anna Pantinat 


[Dissabtes 7,14,21 9 28 de 
juliol] 

10.30 | 


Jornades de treball a 
Can Batlló i dinar solidari. 



[Dijous 19 de juliol] 
21.00 | 


Còctels poètics a la fresca. 
Amb Gerard Vilardaga + Kino- 
platz. Poesia, dança i música elec¬ 
trònica. 


[Lloc: carrer Riego] 

